Akcija čišćenja jezera Ćelije | RTK\nU okviru akcije čišćenja jezera Ćelije prikupljeno je 1000 džakova smeća, učestvovalo je 70 ljudi i 10 čamaca. Ove godine je akcija organizovana na inicijativu opštine Brus u saradnji sa JKP „Vodovod- Kruševac“.\nUčestvovali su i predstavnici Grada, Odeljenja za vanredne situacije ,Ribočuvarska služba, Regata klub, Klub sportskih ribolavaca, Odred mladih izviđača, udruženja,meštani, i ostali ljubitelji prirode.\nPoučeni iskustvom iz 2014. godine kada je iz jezera prikupljeno oko 500.000 hiljada kubika čvrstog komunalog otpada, početkom juna ove godine spremno je dočekana velika količina otpada, koji se slio iz gornjeg toka reke Rasine u jezero. Postavljene su improvizovane barijere između Vasićkog i Zlatarskog basena koje su zaustavile dalje širenje smeća ka vodozahvatu, kao i barijera u saradnji sa JP“ Srbijavode“ i JP „Beogradvode“.\nKvalitet vode je, na visokom nivou, istakao je direktor Vodovoda, Vladimir Milosavljević.\nAkcija je realizovana i u sklopu Javnih radova. Akumulacija Ćelije, predstavlja veoma važan vodni resurs s obzirom da se sa jezera snabdeva zdravom pijaćom vodom oko 120 hiljada stanovnikasa ovog područja.\nInače, JKP Vodovod Kruševac ove godine obeležava dva jubileja, 35 godina od izgradnje Fabrike vode u Majdevu i 40 godina od izgradnje na brane jezeru.\nPrethodno : Mesna zajednica Jasika pobednik 46. Takmičenja sela grada Kruševca\nSledeće : Upozorenje meteorloga na moguće jake pljuskove, grmljavinu i grad


pink.rs | BRZA PRUGA DO STARE PAZOVE U MARTU Na jesen 2021. vozom od Beograda do Novog Sada za 25 minuta\nBRZA PRUGA DO STARE PAZOVE U MARTU Na jesen 2021. vozom od Beograda do Novog Sada za 25 minuta\nPotpredsednica Vlade i ministarka građevinarsva, saobraćaja i infrastrukture Zorana Mihajlović i predsednik kineske kompanije “Čajna rejlvej internešenel kompani” (CRIC) Jan Žongmin razgovarali su o realizaciji projekta modernizacije brze pruge od Beograda do Budimpešte.\nMihajlović je kazala da je Srbija ponosna na odnose dve države, ali i naša dva predsednika Aleksandra Vučića i Si Đinpinga, te istakla da vrednost infrastrukturnih projekata sa NR Kinom iznosi 15 milijardi evra.\n-Projekat modernizacije brze pruge Beograd-Budimpešta je veoma značajan za Srbiju, ne samo zato što je najveći projekat u Srbiji i jugoistočnoj Evropi, već jer smo time deo globalne inicijative Pojas i put, na šta smo posebno ponosni jer govori o odnosima Srbije i NR Kine. Ovim projektom vraćamo Srbiju na poziciju tranzitne zemlje kroz koju prolazi prva brza pruga, što nikada nismo imali - rekla je ministarka.\nMihajlović je dodala da je važno što je danas u poseti Srbiji predsednik kineskih železnica, sa kojim je dogovoren i početak radova na trećoj deonici od Novog Sada do granice sa Mađarskom.\n- U martu ove godine ćemo imati završena 34 kilometra levog koloseka na pruzi Beograd - Stara Pazova, do oktobra će biti gotov i desni kolosek, to je važno za Beograd i Beovoz. Na jesen 2021. biće gotova deonica do Novog Sada, do kog ćemo iz Beograda stizati za 25 minuta. A u martu ove godine započećemo radove i na trećoj deonici od Novog Sada do granice sa Mađarskom - izjavila je Mihajlović.\nJan Žongmin je zahvalio potpredsednici i ministarstvu na podršci i pomoći u realizaciji ovog projekta, rekavši da se juče na terenu uverio da svi radovi teku po ugovorenoj dinamici.\n- Nemamo problema u realizaciji projekta i sa svoje strane, kao odgovorna kompanija, učinićemo sve da se radovi izvedu po dogovorenoj dinamici. Vaša kontinuirana podrška nam je izuzetno značajna - rekao je Jan Žongmin.\nMihajlović: Obilaznica oko Beograda od Ostružnice do Bubanj potoka gotova do 2020.\nOd 1.septembra od Šapca do Loznice VOZOM ZA 45 minuta\nMihajlović: Koridor gotov do februara 2018. godine\nModernizovan deo barske pruge od Resnika do Vreoca\nMihajlović: Mnogi bi voleli da do dijaloga o Kosovu i Metohiji uopšte ne dođe (VIDEO)\nBG voz uskoro do Pančeva, Mladenovca i Lazarevca (FOTO)


NACRT ZAKONA O IZMENAMA I DOPUNAMA ZAKONA O SLOBODNOM PRISTUPU INFORMACIJAMA OD JAVNOG ZNAČAJA: Iz kruga organa vlasti na koje se zakon odnosi, isključena su državna preduzeća koja su organizovana kao društva kapitala\nKako preduzeće Dipos koristi državne nekretnine na ekskluzivnim lokacijama, da li su Železnice Srbije oštetile budžet nameštajući poslove povlašćenim pojedincima ili kako novac svih građana troše Koridori, samo su neka od pitanja koja bi u budućnosti mogla da ostaju bez odgovora ukoliko bude usvojen Nacrt zakona o izmenama i dopunama Zakona o slobodnom pristupu informacijama od javnog značaja. To su samo neka od preduzeća koja su kao društva kapitala prema Nacrtu ovog zakona izuzeta od njegove primene. Ovo praktično znači dodatno ograničavanje prava javnosti da zna kako se troši novac svih građana.\nNacrt zakona, koji je predložilo Ministarstvo za državnu upravu, trenutno je na javnoj raspravi.\nOrganizacija Transparentnost Srbija u svojoj analizi navodi da Nacrt "pored nekoliko korisnih promena, sadrži i pravila koja bi značajno usporila i ograničila ostvarivanje prava građana".\nBroj slučajeva u kojima državni organi i javna preduzeća ignorišu zahteve građana i novinara za pristup informacijama od javnog značaja svake godine raste. Poverenik za informacije od javnog značaja Rodoljub Šabić ocenio je da su podaci alarmantni kada se uzme u obzir da je takvo postupanje kažnjivo zakonom.\nU poslednjih sedam godina Poverenik je izrekao 469 novčanih kazni, ukupno 38 miliona dinara, državnim organima i javnim preduzećima zbog uskraćivanja informacija od javnog značaja.\nIstovremeno, Vlada Republike Srbije nikada nije iskoristila svoje zakonsko pravo da kazni osobe koje skrivaju informacije od očiju javnosti, dok je nadležno Ministarstvo za državnu upravu to pravo koristilo u izuzetnoj retkim situacijama.\nNa pitanje na koji način će predložene izmene zakona rešiti problem neizvršavanja odluka Poverenika, iz Ministarstva za državnu upravu navode da je povećan iznos kaznenih odredbi, olakšano sprovođenje upravnog izvršenja kao i da je težište prebačeno na što transparentniji način rada državnih organa.\n"Proširen je krug lica na koja se zakon odnosi tj. obuhvaćena su fizička lica nosioci javnih ovlašćenja, unapređene su odredbe koje se odnose na Informator o radu", ističu u Ministarstvu.\nIpak, prema Nacrtu iz kruga organa vlasti na koje se zakon odnosi, isključena su državna preduzeća koja su organizovana kao društva kapitala.\nU Nacrtu se navodi da se organom vlasti ne smatra društvo kapitala koje posluje u skladu sa propisima o privrednim društvima, bez obzira na to da li je država njegov član ili akcionar.\nIz Ministarstva državne uprave tvrde da je razlog uvođenja ove odredbe fer tržišna utakmica.\n"Dosadašnje obaveze objavljivanja osetljivih poslovnih informacija onemogućavale su ta preduzeća da pod jednakim uslovima učestvuju u tržišnoj utakmici", navodi se u odgovoru Ministarstva.\nOvaj odgovor Ministarstva međutim je nelogičan imajući u vidu da su i po sadašnjem Zakonu o pristupu informacijama od javnog značaja ("Sl. glasnik RS", br. 120/2004, 54/2007, 104/2009 i 36/2010) ova preduzeća mogla da uskrate pojedine podatke, kako bi se zaštitila od eventualne konkurencije, dok im predložene izmene omogućavaju da uopšte ne dostavljaju informacije po Zakonu.\nIz Transparentnosti Srbija upozoravaju da će ukoliko se ova odredba usvoji pravo na pristup informacijama biti značajno ograničeno jer su brojna državna preduzeća promenila pravni status, zadržavajući istu delatnost, javnu imovinu kojom raspolažu i podložnost političkim uticajima.\nNacrt takođe uvodi mogućnost da organi vlasti protiv odluka Poverenika mogu da povedu upravni spor, a samim tim i da dodatno odlože izvršenja Poverenikovih rešenja do donošenja sudske odluke.\nTime bi se praktično legalizovalo nepostupanje po tim rešenjima iako su ona prema Zakonu "obavezujuća, konačna i izvršna".\nNemanja Nenadić iz organizacije Transparentnost ističe da je ovo najštetnija odredba Nacrta zakona.\n"Znajući kakva je do sada bila praksa, ukoliko ta odredba prođe, to bi drastično produžilo čekanje na informacije koje se i ovako dugo čekaju", kaže Nenadić.\nNa pitanje zbog čega je predložena ova odredba, iz Ministarstva državne uprave navode da je analizom primene zakona utvrđeno da je tumačenje da "tužbu Upravnom sudu može podneti tražilac informacije, ali ne i organ vlasti u praksi bilo pogrešno".\nOdgovora na pitanje da li će predložena odredba dodatno usporiti izvršenje odluka Poverenika, nema\nNacrtom zakona predviđeno je, između ostalog, i da organ vlasti može da se ogluši o zahtev za dostavljanjem informacija ukoliko taj zahtev iziskuje "prekomeran utrošak vremena ili sredstava, nesrazmeran u odnosu na interes javnosti da zna".\nNije, međutim, precizirano u kojim slučajevima će državni organi moći da procene da prikupljanje traženih informacija nije vredno njihovog vremena.\nNemanja Nenadić kaže da je ovo odredba koju državni organi potencijalno mogu zloupotrebiti, a da će njeni efekti zavisiti od prakse koju uspostave Poverenik ili Upravni sud.\nPrema navodima Ministarstva za izmenu ovog člana polazna osnova bio je predlog Poverenika iz 2012. godine.\nIpak, Poverenik za slobodan pristup informacijama od javnog značaja nije bio deo radne grupe koja je rad na izradi Nacrta otpočela tek u novembru 2016. Većina komentara i predloga organizacije Transparentnost Srbija za poboljšanje Zakona takođe nisu uključeni u Nacrt.\nPoverenik za informacije od javnog značaja Rodoljub Šabić je rekao da će Kancelarija poverenika tokom javne rasprave izneti zamerke na predložene izmene.\nOn je kratko prokomentarisao da je nesumnjivo potrebno uneti izmene u postojeći Zakon, ali da su predložena rešenja deo koordinirane akcije koja za cilj ima ozbiljnu suspenziju prava.\nŠabić je naveo i da još nije dobio odgovor na pisma upućena premijerki Ani Brnabić i ministarki pravde Neli Kuburović u kojima je ukazao na "neprimeren i neprihvatljiv odnos i postupanje Vlade u vezi sa izradom dokumenta "Analiza dosadašnje primene Zakona o slobodnom pristupu informacijama od javnog značaja".\nKako je tom prilikom naveo, taj dokument "prosto vrvi od primera očiglednog neznanja, netačnosti i nekompetentnih pravnih stavova, a Poverenik kao državni organ sa centralnom ulogom u primeni Zakona o slobodnom pristupu informacijama od javnog značaja ne samo da nije na bilo kakav način konsultovan prilikom izrade analize, nego mu ona nije čak ni dostavljena".\nInače, Ministarstvo državne uprave navodi da je ova Analiza poslužila kao jedna od osnova za izradu Nacrta.\nJavna rasprava o Nacrtu zakona trajaće do 19 aprila.\nDržavni sekretar u Ministarstvu državne uprave i lokalne samouprave Ivan Bošnjak izrazio je očekivanje da će, nakon javne rasprave, Nacrt biti dodatno unapređen i postati nešto što će i državni organi i građani, ali i međunarodna zajednica, u potpunosti podržati.\nIzvor: Vebsajt Insajder, Jelena Janković, 28.03.2018.


Predsednik Buš o Iraku - 2003-07-11\nIznoseæi argumente protiv Sadama Huseina u svom januarskom govoru o stanju unije, predsednik Buš je rekao da je tadašnji iraèki lider pokušao da kupi uranijum od Nigera. Dokumenta o toj navodnoj kupovini predata su Ujedinjenim nacijama koje su stale na stanovište da su dokumenta - lažna.\nNa brifingu sa novinarima u predsednièkom avionu na putu za Ugandu, savetnica za nacionalnu bezbednost Kondoliza Rajs je izjavila da je direktor Centralne obaveštajne agencije, Džordž Tenet, preispitao sve informacije koje je predsednik izneo u svom govoru o stanju unije. Da je Tenet rekao da ta tvrdnja treba da se izbaci iz govora -- istakla je gospodja Rajs -- ona ”bi i bila izbaèena.“ Kondoliza Rajs je takodje ukazala, da ako je bilo ko u Centralnoj obaveštajnoj agenciji gajio sumnje u istinitost neke tvrdnje, ”te sumnje“, po njenim reccima, ”nisu bile prenete predsedniku.“ Gospodja Rajs je rekla da su vodjene detaljne diskusije sa Centralnom obaveštajnom agencijom o navodnom pokušaju Iraka da kupi uranijum. On je istakla da su neke specifiène informacije o kolièini uranijuma i lokaciji njegove kupovine bile uklonjene iz govora koji je, nakon tih izmena, odobren. Kondoliza Rajs je dodala da Bela kuæa ima apsolutno poverenje u direktora Teneta i nije okrivila nikoga pojedinaèno. Predsednik Buš, kome je nakon sastanka sa predsednikom Ugande, Joverijem Musevenijem, postavljeno pitanje o tome, ponovo je branio svoju odluku da izvrši invaziju na Irak.\n”Održao sam govor naciji èiju su sadržinu odobrile obaveštajne službe. To je bio govor u kojem su amerièkom narodu detaljno iznete opasnosti od režima Sadama Huseina i moja vlada je preduzela odgovarajuæe mere da odgovori na te opasnosti. Rezultat toga je da æe svet biti bezbednije i mirnije mesto za život”.\nPredsednikova savetnica za nacionalnu bezbednost je izjavila da predsednik Buš u tom govoru nije smišljeno rekao ništa što je Bela kuæa zasigurno znala da nije istinito. Medjutim, samo nedelju dana nakon predsednikovog govora, državni sekretar Kolin Pauel je odluèio da NE iznese istu tvrdnju u svom govoru u Ujedinjenim nacijama, jer je smatrao da ona nije bila primerena nakon razmatranja, kako se izrazio, ”svih detalja“ koje je administracija znala o iraèkom oružju masovnog uništenja. Neposrednost pretnje od takvog oružja bila je glavno opravdanje predednika Buša za svrgavanje Sadama Huseina. Više od dva meseca je prošlo od pada Bagdada, a oružje masovnog uništenja još uvek nije pronadjeno.


29. Juna 2015.\t0\nČini se da će Bosna i Hercegovina ove godine napokon dostići davno postavljeni cilj – milion turista godišnje, i 2 miliona noćenja! U prošloj godini BiH je bila nadomak tog cilja, no katastrofalne poplave zaustavile su porast turističkih posjeta pa je godina okončana sa oko 850.000 turista i 1.9 miliona noćenja.\nNo, od januara do kraja maja ove godione, primjetan je snažan rast turističkih posjeta, i to ne samo tokom prva dva mjeseca kada je na olimpijskim planinama bilo obilje snijega pa je skijaška sezona trajala dulje nego ikad. Primjerice, u aprilu je broj turističkih posjeta povećan za 28 posto u odnosnu na mart, dok je u poređenju s aprilom prošle godine povećan za skoro 14 posto.\nTuristi su u aprilu 2015. ostvarili 83.000 posjeta, i 162.600 noćenja, što je 14 odnosno 16 posto više u odnosu na april 2014. godine.\nU strukturi noćenja stranih turista u aprilu 2015. najviše noćenja ostvarili su turisti iz Hrvatske (15,8 ), Turske (11,0), Italije (9,6 ) , Srbije (8,7) , Slovenije (6,5 ) i Njemačke (4,2 posto) što je ukupno 55,8 posto. Turisti iz ostalih zemalja ostvarili su 44,2 posto noćenja.\nŠto se tiče dužine boravka stranih turista u Bosni i Hercegovini, na prvom mjestu su turisti iz Južnoafričke Republike s prosječnim zadržavanjem od 4,2 noći, Egipta i Kuvajta s po 3,2 noći, Islanda s 3,0 noći i Francuske s 2,9 noći.\nU strukturi noćenja stranih turista najviše noćenja ostvarili su turisti iz: Hrvatske (24,6), Srbije (15,1), Turske (7,7 ), Italije (7,4) i Slovenije (6,8 posto) što je ukupno 61,6 posto. Turisti iz ostalih zemalja ostvarili su 38,4 posto noćenja.\nNajviše turista dolazi u Sarajevo, Mostar, Međugorje i Neum, a u posljednje vrijeme još i u Travnik te Jajce i Trebinje a što se zimskog turizma tiče bez premca je Jahorina, potom Bjelašnica, Vlašić i Blidinje.\nNext Džumhur protiv Federera: U utorak meč na Centralnom terenu Wimbledona\nSvi hotelski kapaciteti u bosanskoj prijestolnici bili popunjeni tokom proteklih praznika\nSvi hotelski kapaciteti u glavnom gradu Bosne i Hercegovine bili su popunjeni tokom proteklih praznika, ali i u danima prije njih, a Sarajevo je privuklo desetine hiljada turista iz


TV Most - Sarajevo: U školama uskoro nastava na tri jezika\nSarajevo: U školama uskoro nastava na tri jezika\nMinistarstvo za obrazovanje, nauku i mlade u Sarajevu je donelo je danas instrukciju za sve osnovne škole u tom kantonu da kovanica BHS jezik više ne može biti u upotrebi i da u narednom periodu uprave škola moraju da obezbede izvođenje nastave na jednom od tri zvanična jezika konstitutivnih naroda BiH, shodno opredeljenju roditelja učenika, a na osnovu ankete.\nKako piše Klix.ba, ta odluka mogla bi dovesti do neviđenih problema u praksi, za koje ni sam ministar za obrazovanje, nauku i mlade ne zna kako će se odvijati.\nMinistar Elvir Kazazović kazao je za portal da je odluka doneta kako bi se obrazovanje uskladilo sa Ustavom Kantona Sarajevo, a nakon inicijative roditelja jednog đaka osnovne škole, Bošnjaka.\nKako se navodi, šta navedena odluka znači u praksi za sada niko ne može da pretpostavi, a prema rečima Kazazovića, niko o tome nije vodio računa pre nego što je odluka doneta.\nPortal navodi da bi to u praksi moglo da znači da se za decu, čiji su se roditelji izjasnili za hrvatski ili srpski jezik, mora držati posebna nastava, a samim tim i da se zaposli novi nastavni kadar, što bi opet napravilo dve ili tri škole pod istim krovom.\n"Videćemo dokle će ovo otići, ne mogu ni ja pretpostaviti. Kad vam neko ukaže na takve nedostatke, mi to moramo korigovati. Ustav se mora poštovati. Ne smemo ni pomisliti na to koliko će to budžetskih sredstava iziskivati, koliko novozaposlenih i u koju krajnost može otići", kazao je Kazazović.\nUpitan da prokomentariše da li navedena odluka podrazumeva da će se kompletna nastava morati množiti sa tri, Kazazović je kazao da se može i to desiti, a da za to postoji verovatnoća.


Konkurentnost - pokretač ekonomskog rasta\npetak, 26 februar 2016 00:06\nDekan Ekonomskog fakulteta u Istočnom Sarajevu Ljubiša Vladušić ocijenio je danas na Jahorini da konkurentnost, shvaćena kao veća produktivnost, jeste ključni pokretač ekonomskog rasta i otpornosti na potrese u privredi svakog društva.\n"Prema izvještaju o globalnoj konkurentnosti za 2015-2016. godinu Svjetskog ekonomskog foruma, koji uključuje 144 zemlje svijeta, BiH se nalazi na 111 mjestu. BiH treba da nastavi sa strukturnim reformama, jer se pokazalo da strukturne slabosti u slučaju kriza mogu da pojačaju efekte te krize i uspore oporavak zemlje od potresa", rekao je Vladušić obraćajući se učesnicima 5. naučne konferencije sa medjunarodinim učešćem "Jahorinski poslovni forum".\nOn je naglasio da su analize statističkih podataka vezano za turizam i ugostiteljstvo i analiza podataka o uplati boravišne takse u proteklom periodu pokazale da treba raditi na konkurentnosti turističkog proizvoda Republike Srpske.\n"Smatramo da je potrebno da taj proizvod bude inovativan, heterogen, privlačan i jedinstven, te formiran iz spektra raznovrsnih proizvoda prilagodjenih mogućnostima turističkog prostora po zahtjevima turističke tražnje", rekao je Vladušić.\nPrema njegovim riječima, cilj organizatora ovog skupa jeste da ide dalje i da ova konferencija postane forum, svojevrsna naučna i stručna platforma za regionalno povezivanje s ciljem stvaranja jedinstvenog ekonomskog tržišta i turističkog proizvoda, u svakom smislu razvojnog i konkurentnog u Evropi i svijetu.\nDekan Ekonomskog fakulteta iz Subotice Nenad Vunjak, koji je i član Akademije nauka i umjetnosti Republike Srpske, rekao je Srni da je ova konferencija dobro osmišljena, i da jahorinski biznis susreti iz godine u godinu bilježe sve bolje rezultate.\n"Ima zaista izuzetnih referata i uvjeren sam da zaključci sa ovog skupa mogu značajno da pomognu svim vladama u regionu i okruženju da na najbolji mogući način pristupe donošenju kvalitetnih strategija za razvoj turizma, njegov finansiranje itd", rekao je Vunjak.\nPredstavnik Narodne banke Hrvatske Miljana Valdec prezentovala je rad grupe autora ove institucije u kojem je komentarisana konvergencija srednje i istočne Evrope i CEFTA zemalja sa aspekta produktivnosti rada, kretanja na tržištu rada i poboljšanja ekonomskih prosperiteta tih država.\nOna je govorila i o situaciji na svjetskoj turističkoj sceni i konkurentnosti zemalja regiona, s ciljem poboljšanja svojih perspektiva.\nDanas je na Jahorini potpisan i Sporazum o medjusobnoj saradnji izmedju Ekonomskog fakulteta Pale i Ekonomskog fakuleta u Nišu, koji su potpisali dekani Ljubiša Vladušić i Jadranka Djurović - Todorović.\nPrema programu ovog skupa, na naučnostručnom panelu u okviru ovog renomiranog skupa učestvovaće predstavnici nekoliko velikih hotela iz okruženja kao što su "Beograd", "Mona" itd, a učešće u diskusiji najavili su i Aleksandar Djurić iz Ministarstva trgovine i turizma u Vladi Republike Srpske, kao i profesori Bojan Zečević sa Ekonomskog fakulteta u Beogradu i Jovo Ateljević sa Ekonomskog fakulteta iz Banja Luke, koji će govoriti o temi "Turizam i konkurentnost".\nU planu je i održavanje okruglog stola posvećenog razvoju turizma u Republici Srpskoj i regiji na kojem će svoje ideje i stavove iznijeti predstavnici poslovne zajednice, akademske zajednice i vlasti u Republici Srpskoj i BiH, u prisustvu predstavnika vlasti Republike Srpske, institucija BiH, lokalnih vlasti, akademske zajednice i diplomatskog kora u BiH.\nOrganizator Konferencije je Ekonomski fakultet Univerziteta u Istočnom Sarajevu, a suorganizatori su Ekonomski fakultet u Subotici, Ekonomski fakultet u Podgorici i Centar za inovativnost i preduzetništvo Univerziteta u Zenici.


Niška televizija » [UPD] Polaganje testa za prijem devet lekara u KC Niš uspešno završeno (VIDEO)\n[UPD] Polaganje testa za prijem devet lekara u KC Niš uspešno završeno (VIDEO)\nObjavljeno 11.09.2013. 12:38\nTagovi: KC Niš, polaganje testa, prijem lekara\nPrvi put prijem kandidata za radna mesta u niškom Kliničkom centru bio je uslovljen polaganjem testova, a ceo proces je sniman kamerama. Direktor KC, prof. dr Zoran Radovanović, koji je inicijator ovakvog načina prijema, kaže da je ovo najbolji način da javnost bude uverena u regularnost izbora.\nIspitna pitanja koja su bila iz hirurgije i urgentene medicine pripremili su profesori Medicinskog fakulteta, a studenti su putem sajta KC više od dva meseca imali uvid u 760 pitanja.\nZa devet mesta se prijavilo 240 kandidata, od kojih su 173 ispunila uslov, tri su odustala, tako da je test polagalo 170 kandidata koji su bili podeljeni u dve grupe. Kandidati iz svake grupe popunjavali su test od 20 pitanja, iz kombinacije koja je izvučena neposredno pred polaganje, s tim što se pitanja iz prve grupe nisu ponavljala za kandidate iz druge grupe. Polaganje je trajalo jedan sat, a zbog regularnosti, pored dežurstava, ceo proces snimaju i kamere. Osim toga, instalirani su i ometači za nedozvoljene elektronske uređaje, poput „bubica“.\nPreliminarni rezultati objavljeni su na sajtu Kliničkog centra Niš i možete ih pogledati ovde.\nGradonačelnik Perišić osudio skrnavljenje džamije\nBulatović: Nova ulaganja u opštinu Crveni krst (VIDEO)


Fule: Uspostaviti politički most između BiH i Brisela - Klix.ba\n27.6.2012. u 17:19\nKomesar za proširenje i evropsku politiku susjedstva Štefan Fule izjavio je danas u Briselu da ne očekuje da će nakon sastanka sa političkim predstavnicima BiH uslijediti prekretnica u komunikaciji Brisela i Bosne i Hercegovine, ali da očekuje da će se pokrenuti procesi koji bi trebali rezultirati funkcionalnijom koordinacijom unutar države BiH, njenih institucija i entiteta.\nFule je u izjavi za medije datoj u pauzi sastanka kazao kako uz sve evropske napore na kraju opet sve ovisi od bh. političkih snaga i njihovog raspoloženja da ispune ono što su obećali, "a to je prije svega reformska i evropska agenda", saznaje Fena u institucijama EU-a.\nKomesar za proširenje je, nadalje, naveo da je bh. državnom i političkom vrhu predložio da sastanci ovakvog formata odsad postanu redovni kako bi se, kako je kazao, uspostavio politički most između Bosne i Hercegovine i Brisela.\nŠtefan Fule danas je u Briselu sa političkim predstavnicima BiH pokrenuo dijalog na visokom nivou o procesu pristupanja.\nRadi se o inicijativi koja ima za cilj da pomogne BiH da krene naprijed u procesu pristupanja, pojašnjavajući metodologiju pregovora o pristupanju Evropskoj uniji i razgovarajući o tome šta se očekuje od države-kandidata.


Imam buđ u plućima: Brazilski predsednik o posledicama korone - 01.08.2020, Sputnik Srbija\nPredsednik Brazila Žair Bolsonaro izjavio je da se oseća slabo i da ima "buđ u plućima", navodeći da uzima antibiotike zbog infekcije, nakon što je bio... 01.08.2020, Sputnik Srbija\nsvet, vesti, žair bolsonaro, brazil\n07:26 01.08.2020 (Osveženo: 07:29 01.08.2020)\nPredsednik Brazila Žair Bolsonaro izjavio je da se oseća slabo i da ima "buđ u plućima", navodeći da uzima antibiotike zbog infekcije, nakon što je bio bolestan od kovida 19 početkom meseca.\n"Upravo sam uradio analizu krvi. Juče sam se osećao malo slabo. Imam infekciju i sada sam na antibioticima", rekao je Bolsonaro u videu koji je uživo prenošen.\nOn je zaključio da je to posledica dužeg boravka u kući.\nPredsednika Brazila u karantinu ugrizao američki noj\n"Sigurno je do tih 20 dana unutar kuće, uhvatimo i druge stvari. Uhvatila mi se buđ u plućima", rekao je brazilski predsednik.\nPredsednik Brazila je proveo skoro 20 dana u polu-izolaciji, nakon što je 7. jula bio pozitivan na testu na virus, a 25. jula, putem Tvitera je objavio da je negativan.\n"Izlečio sam se od Kovida. Imam antitela, nema problema. U mom konkretnom slučaju, prvo zahvaljujem Bogu, drugo, lekovima koje je propisao predsednički lekar: hidroksihlorokvin", napisao je Bolsonaro.\nNjegova supruga Mišel Bolsonaro juče je testirana na virus korona i pozitivna je, saopštila je predsednička palata, prenosi Tanjug.\nBolsonaro je ranije upoređivao kovid 19 sa malim gripom i žalio se zbog uvođenja restriktivnih mera i njihovog uticaja na ekonomiju.


Politika proširenja EU u senci izbora | EurActiv Serbia\nSrbija kao zemlja kandidat za EU neće glasati na izborima za Evropski parlament kasnije ove nedelje ali je njihov rezultat za Beograd važan u svetlu buduće politike proširenja. Iako se ne očekuje da Brisel napusti tu politiku, njeno usporavanje, makar u ovoj, izbornoj godini, čini se izvesnim. Ono što posebno interesuje Srbiju jeste ko će posle evropskih izbora biti novi visoki predstavnik za spoljnu politiku i bezbednost posle Federike Mogerini koja sada posreduje u dijalogu Beograda i Prištine i da li će nova Evropska komisija imati komesara isključivo za proširenje ili će ta politika biti pridodata nekom drugom resoru.\nIako se na izborima očekuje jačanje desnice, u Beogradu smatraju, na osnovu objavljenih rezultata istraživanja, da će u Evropskom parlamentu i dalje dominirati tradicionalne partije koje će samim tim odlučujuće uticati na izbor nove Evropske komisije.\nTu je i pitanje političke orijentacije budućih čelnika ali će odgovore na ta pitanja Srbija morati da sačeka do jeseni, do formiranja nove Komisije.\nUticaj izbora za EP na Srbiju i Zapadni Balkan već se vidi kroz odlaganje objavljivanja godišnjeg izveštaja o napretku sa aprila za kraj maja, posle izbora.\n"Izbori za Evropski parlament su politiku proširenja gurnuli na marginu, o njoj se ili ne govori uopšte ili se stavlja na čekanje sve dok se EU iznutra ne reformiše... Dinamika procesa pristupanja Srbije i drugih kandidata će ove godine biti usporena", ocenila je generalna sekretarka Evropskog pokreta u Srbiji (EPuS) Suzana Grubješić.\nDa izbori za Evropski parlament kratkoročno utiču na celokupan proces proširenja, ukazuje i ambasador u Ministarstvu spoljnih poslova Srbije Duško Lopandić koji kao dokaz za to, uz odlaganje izveštaja o napretku, ukazuje i na "odnos pojedinih lidera članica EU o tome da se tema proširenja 'skloni' sa zvanične debate pojedinih institucija EU, uključujući raspravu Evropskog saveta o strategiji EU do 2024. godine".\nProgramska menadžerka i viša istraživačica Centra za evropske politike (CEP Beograd) Sena Marić napominje da, kada je u pitanju politika proširenja, Evropski parlament nema formalnih nadležnosti u procesu pristupanja, već na samom kraju, kada treba zajedno sa Savetom da ratifikuje Sporazum o pristupanju, ali da može da utiče na tu politiku svojim neobavezujućim rezolucijama.\n"Pozitivan uticaj na proces pristupanja Srbije u EU bi imali novoizglasani evropski poslanici koji bi se u okviru svojih mandata zalagali za veći angažman i bržu integraciju Srbije i regiona u EU, kroz popularisanje te teme u diskusijama EP, povećanjem interakcije sa predstavnicima drugih evropskih institucija i Srbije i sl", rekla je Marić.\nOna je ukazala i da će početak narednog saziva EP obeležiti izglasavanje Višegodišnjeg budžetskog okvira EU za period 2021-2027, u okviru kojeg je i Instrument za pretpristupnu pomoć (IPA III), čiji je Srbija korisnik.\n"U tom pogledu, evropski poslanici mogu biti uticajni u finalizaciji tog aranžmana, u smislu modaliteta korišćenja ovog fonda i njegovog sadržaja, kao i krajnjeg finansijskog iznosa", rekla je Marić komentarišući značaj evropskih izbora za Srbiju.\nKada je reć o očekivanom jačanju desnih populista, suverenista, ultra desnice, Lopandić smatra da bi to moglo "donekle" da utiče na agendu EP i indirektno na proces proširenja, ali ne i suštinski, imajući u vidu da na taj proces u prvom redu utiču članice i Komisija a ne Parlament.\nIstovremeno je Sena Marić mišljenja da bi, ukoliko bi izbore obeležio opšti trend jačanja desničarskih partija, to moglo da ugrozi evrointegracije Srbije, budući da bi za države članice takav ishod predstavljao signal da temu proširenja u potpunosti marginalizuju i posvete se unutrašnjoj konsolidaciji.\n"Drugim rečima, države članice bi pod pritiskom domaćeg javnog mnjenja bile primorane da politici proširenja daju manji značaj, što se može negativno odraziti na dalji proces pristupanja Srbije", istakla je Marić.\nOna je ukazala da dobar rezultat ekstremnih i populističkih opcija može da ima posledice i na institucionalna rešenja, odnosno da dovede do toga da u okviru nove Evropske komisije ne bude određena posebna direkcija za proširenje.\n"Takav ishod bi poslao političku poruku da proširenje nije značajna tema za naredni saziv institucija EU i samim tim proizveo negativne posledice za dalji proces evrointegracija Srbije", ocenila je Sena Marić.\nGledano na duži rok, odustajanje EU od politike proširenja se ne očekuje.\n"Dugoročno očekujem da proširenje ostane značajna tema EU u narednim godinama, kao i da sam proces u odnosu na Zapadni Balkan dobije novi podsticaj, jer to je u logici dugoročne potrebe EU da održi svoj značaj i uticaj na evropska i šira zbivanja", rekao je Lopandić.\nInače, na evropskim izborima moći će da glasaju i neki građani Srbije - oni koji pored srpskog imaju i državljanstvo neke od zemalja članica EU.\nOno što je izvesno, jeste da Srbija neće učestvovati ni na sledećim izborima za EP, 2024. godine. Naime, Strategijom EU za Zapadni Balkan usvojenom pre nešto više od godinu dana 2025. je navedena kao moguća godina za ulazak u EU Srbije i Crne Gore, pod uslovom da pre toga budu ispunjeni svi preduslovi za članstvo.\nS obzirom na dosadašnji tempo pregovora o članstvu i zastoj u normalizaciji odnosa s Kosovom, 2025. u ovom trenutku ne deluje kao preterano realna godina ulaska Srbije u EU.


Sajam knjiga - Sputnjik Srbija\n14:23 15 Maj 2021\nMeđunarodni beogradski sajam knjiga, čije je održavanje bilo planirano za termin od 25. oktobra do 1. novembra, odlaže se za sredinu decembra ove godine, ukoliko to epidemiološke prilike budu dozvolile, saopštilo je preduzeće Beogradski sajam.\nPismo koje i posle pet milenijuma ima čime da osvoji svet\nJedini čovek koji se ovoga seća\nPosle knjige „Mojih 100“, objavljene prošle godine, pesnik Matija Bećković na ovogodišnjem Sajmu svoju pesničku „autobiografiju o drugima“ dopunio je novim tomom nazvanim „Mojih 80“.\nKnjiga „Ledi Hamilton“ — pravi podvig u audio-izdavaštvu\nFondacija „Fibi“ i biblioteka za slepe „Mr Omer Marinkov“, uz veliko angažovanje „Informatike“, objavile su roman „Ledi Hamilton“ Aleksandra Dime u obliku audio-knjige.\nŠta Rusija predstavlja na ovogodišnjem Sajmu knjiga u Beogradu\nRusija će od 20. do 27. oktobra učestvovati na Sajmu knjiga u Beogradu. Beogradski sajam održava se već 61. put i smatra se jednim od najvećih foruma knjiga u istočnoj Evropi. Oko hiljadu učesnika iz različitih zemalja predstaviće svoja izdanja u halama Beogradskog sajma.\nPrvi turistički vodič o Srbiji za Ruse\nPrvi turistički vodič o Srbiji na ruskom jeziku u izdanju „Poliglota“ predstavljen je danas na Beogradskom sajmu knjiga. Osim u Rusiji, vodič o Srbiji je u prodaji i na tržištima Belorusije, Ukrajine i Kazahstana, kao i u internet prodaji.\nSrpski naučni odgovor zapadnoj istoriografiji\nEpohalni odgovor na izazov epohe — ovako je istoričarka Natalija Naročnicka okarakterisala knjigu „Stara Srbija: Drama jedne evropske civilizacije“ iz pera aktuelnog ambasadora Srbije u Rusiji i srpskog kolege istoričara Slavenka Terzića, predstavljene na Sajmu knjiga.\nRusko–srpski sporazum o saradnji dva sajma\nNa Beogradskom sajmu knjiga potpisan je sporazum o saradnji između Generalne direkcije Moskovskog međunarodnog sajma knjiga i Direkcije Međunarodnog beogradskog sajma knjiga.\nSvečano otvoren Ruski štand na Sajmu knjiga\nOdmah po svečanom otvaranju 60. međunarodnog beogradskog sajma knjiga otvoren je i štand počasnog gosta ovogodišnjeg Sajma knjiga — Rusije.


ZOGRAF i EXIT\nPremda spadam u one koji nisu obožavaoci velikih koncerata, spektakala i stadionskih zabava, ipak osećam neku vrstu zadovoljstva što EXIT u ovoj buđavoj sredini uopšte postoji. Sama činjenica da to omogućava gostovanje šarolikih muzičkih grupa i projekata, kao i da postoji dešavanje koje učini da u jedan naš grad dođe hiljade ljudi iz raznih zemalja i gradova i pomešaju se sa lokalnom publikom je za radovanje. Jednostavno, ne postoji način da bilo koja oblast života u savremenom svetu napreduje bez komunikacije i razmene ideja, i jedno takvo veliko susretanje je sjajna prilika za tako nešto. Tome su nekad služili seoski panađuri, a to je i danas nasušna potreba - ukoliko svoje iskustvo ne uporedite sa iskustvima drugih, nikada nećete ni shvatiti koje sve mogućnosti postoje... Kao što vam neće biti jasno ni gde se nalazite, ni kuda ste se zaputili. A upravo su to neka od elementarnih pitanja koja muče društvo u kojem živimo. Daleko da festival popularne muzike može da predstavlja rešenje za sve boljke nesrećnog balkanskog plemena, ali ako uzmemo da je EXIT jedno relaksirano dešavanje koje napravi neku promaju na ovdašnjoj sceni, možemo da kažemo da je to vrlo zdrava pojava.\nMeđu zbivanjima koja su na neki način bila posebna i neočekivana, čak i za EXIT, bio je koncert grupe Luna, 2004. godine. Iako sam voleo ovu grupu od samog njenog nastanka, zbog jednog od svojih putovanja nisam mogao da prisustvujem koncertu, ali sam iz kasnijih reakcija shvatio da je to bilo nešto posebno. Grupa je svoj poslednji koncert održala još 1983. godine, a svoj jedini album objavila 1984., pa je njihov povratnički nastup na EXIT festivalu bio prilična misterija za sve (kako sam saznao, i za same članove grupe).\nAko se može reći da svet pamti nebrojene primere ponovnih okupljanja nekada poznatih grupa koji deluju otrcano ili tezgaroški, ovo nije bio jedan od tih slučajeva. Kao prvo, novosadska Luna nikada nije ni bila tipična grupa jugoslovenske novotalasne scene – njihov rad su početkom osamdesetih pratili tek ne tako brojni upućenici. Bio je to krug ljudi kojima sam i sam pripadao – odlazili smo na koncerte i na kasetama snimali snimke koje je emitovao Radio Novi Sad. Činilo se da je bend bio isuviše smeo i različit od većine toga što se kod nas u to vreme sviralo; bilo je upadljivo da nisu imali skoro nikakvu podršku medija, kao i da se nisu ni trudili da se dodvore bilo medijima bilo publici. Pevač i tekstopisac Slobodan Tišma se nakon raspada grupe okrenuo svom vlastitom bendu pod imenom La Strada, a zatim i književnom radu, dok su gitarista Bale i bubnjer Firči otplovili do Njujorka (Bale danas živi u jednom od najneobičnijih gradova u Evropi, Alberobello, u oblasti Pulja, u Italiji). Ponovni sastanak ove grupe nakon čitavih dvadeset godina možda bi moglo da se nazove eksperimentom, pre nego sentimentalnim osvrtom. Možemo da nagađamo da je taj nedostatak sentimentalnosti uzrokovao da njihov nastup na EXIT-u zvuči tako uzbudljivo. Posetioci su redom izveštavali o tome da je magija funkcionisala, i da uprkos svemu Luna zvuči kao da nikada nisu ni prestajali da sviraju (Slobodan Tišma mi je pričao da ga je od sreće Firči bukvalno nosio po sceni nakon koncerta)! Ti tekstovi i dalje zvuče onako zagonetno, ta muzika još uvek je…drukčija. Refren pesme “Muzika” ( “muzika je postala dosadna zabava”) zvoni kao poziv na potragu za nečim što je uzbudljivije od uobičajenog repertoara popularne produkcije, koja nam se eto prikazuje kao jedina alternativa.\nTako je koncert Lune bio i šansa da sa distance bolje sagledamo ono što su vrednosti ovdašnje scene, kojima često ne umemo da se divimo u momentu kada nam se motaju pred nosom – iz sadašnje perspektive, nakon toliko vremena, postaje jasno da ovde nije bilo mnogo bendova tog zamaha, a dok su trajali, malo ko je to primećivao. Takođe, možda se zapitamo da li i u ovom momentu postoji neki bend koji je u zapećku, a možda će nam kasnije biti jasno kako su oni bili sjajni samo da ih je neko podržao… Uloga EXITa bi u ovakvim samoposmatranjima mogla da bude od prilične važnosti, i upravo to možda govori i o nekim nedostacima festivala - recimo, o ne baš dovoljnoj posvećenosti razvijanju i promociji domaće scene.\nPored toga, postojanje jednog jedinog velikog festivala u toku godine, a ne postojanje stalnih, malih dešavanja može da bude i kontraproduktivno – tokom nekoliko dana trajanja festivala stvari se uskomešaju, a zatim sve padne u uobičajenu čamotinju. Izlaz bi bio u negovanju i podstreku kreativnog potencijala, u ohrabrenju pruženom nekoj nadahnutoj produkciji. U suprotnom, uvek ćemo se čuditi tome što daroviti ljudi moraju da odu nekud u inostranstvo da bi se ostvarili, a mi ćemo ostati sredina kojom vladaju mediokriteti i laktaroši najgore vrste.\nDobro je poznato da je za postojanje scene potrebno da postoji mreža klubova i prostora u kojima muzika i ideje mogu da se množe, da evoluiraju i da na kraju eventualno promene stanje uparloženosti, a tradicija i ugled festivala kao EXIT bi moglo da bude savršen poligon za promociju takvog načina razmišljanja.


I PROFESORI SKAMIJE GULE - Glas Podrinja\nU ŠAPCU ODRŽAN SEMINAR PROSVETNIH RADNIKA\nI PROFESORI SKAMIJE GULE\nU Šabačkoj gimnaziji održan trodnevni seminar prosvetnih radnika posvećen radu učeničkog parlamenta i ulozi ove institucije u vaspitanju i obrazovanju. Sve osnovne i srednje škole sa područja Mačvanskog okruga, osim Koceljeve i Ljubovije, učestvovale u obuci svojih kadrova kroz različite nivoe seminara. Velika podrška lokalne samouprave edukaciji prosvetnih radnika\nDa znanje nije jednom zauvek dato i da i profesori moraju neprekidno da se obrazuju i skamije da gule, najbolje je potvrdio trodnevni seminar za prosvetne radnike, održan u Šabačkoj gimnaziji od 19. do 22. avgusta. Ovaj seminar, peti u nizu organizovanih oblika edukacije prosvetnih radnika sa ovog područja, bio je posvećen osposobljavanju mladih za njihovo aktivno uključivanje u rad učeničkog parlamenta.\nUčenički parlament, kao posebna forma u procesu vaspitanja i obrazovanja, poslednjim izmenama Zakona o obrazovanju postao je obavezan oblik rada, što znači da je svaka škola dužna da ga formira, da razvija njegove aktivnosti i da ga uključi u proces rada u školi.\n- Sa zadovoljstvom mogu da istaknem da su i na ovom, kao i na prethodna četiri seminara, koje smo organizovali o različitim oblicima edukacije, prisutni nastavnici i profesori iz svih škola sa ovog područja. Kroz pet seminara obuku je uspešno završilo oko 150 ljudi - 120 medijaciju i 30 rad učeničkog parlamenta. Tako će primenu nove odredbe Zakona o školstvu, koja obavezuje škole da formiraju učeničke parlamente moći uspešno da realizuju sve škole na ovom prostoru, jer će svaka od njih imati bar po jednog nastavnika ili profesora koji je prošao obuku na našem seminaru, kaže magistar Boško Topalović, licencirani trener za vođenje seminara, koji zajedno sa gospođom Biljanom Ercegovčević, stručnim saradnikom Medicinske škole u Šapcu, koja je takođe licencirani trener, organizuje i izvodi nastavu na ovom seminaru.


Treća “Literitorija” od srijede do petka u KIC "Budo Tomović"\nTema festivala - egzil!\nTreći regionalni književni festival “Literitorija”, u organizaciji Kulturno - informativnog centra “Budo Tomović”, pod sloganom „Između kultura“, biće od srijede do petka održan u sali "DODEST" "srca kulture grada".\nZa temu ima egzil - jedan od ključnih problema savremenog svijeta i temu književnosti od antičkih vremena do aktuelnog književnog stvaralaštva. Ipak, planiranim programom, ona će biti šire postavljena i tretirana sa nekoliko aspekata: kao tema djela, kao pozicija pisca (jezički, teritorijalno i egzistencijalno), i u pogledu književnog prevodilaštva, na šta sve treba da ukaže naziv “Između kultura”. Naši gosti ove godine su autori iz: Crne Gore, Srbije, Hrvatske, Bosne i Hercegovine i iz Rumunije.\nDrugog dana festivala, od 18 biće predstavljeno stvaralaštvo rumunskog pisca Kozmina Perce, a razgovor sa njim vodiće pjesnikinja Slađana Kavarić.


Vujić: Puno posla pred nama u pregovorima za poglavlje 23\n► Vujić: Puno posla pred nama u pregovorima za poglavlje 23\nDirektor Pravosudne akademije Nenad Vujić kaže da otvaranje poglavlja 23 i 24 znači da sada pred Srbijom stoji veliki broj obaveza koje podrazumevaju izmenu zakonodavnog okvira, usklađivanje sa evropskim standardima, ali i dosledno sprovodenje usvojenih zakona.\n"U poglavlju 23 imamo 50-ak tačaka koje moramo da dostignemo. To znači da pored pravosudnih zakona treba doneti i nov Zakon o Pravosudnoj akademiji, kao i izmene Ustava, u kojima će biti obavezni ulazak u pravosuđe recimo kroz Pravosudnu akademiju", rekao je Vujić Tanjugu.\nPred nama je ne samo usvajanje niza zakona u parlamentu, nego i njihovo sprovođenje, naveo je Vujić.\n"U našem slučaju će se pratiti i da li smo zakone usvojili i da li ih sprovodimo i kakvi su efekti tih zakona. Sada predstoji ono što kažu fudbalskim rečnikom 'lopta je u našem dvorištu'", naveo je direktor Pravosudne akademije.\nOn je ukazao da je Srbija spremna za puno obaveza koje su pred njom jer, kako je napomenuo, imamo dobar akcioni plan i znamo koji su ti standardi koji nas ocekuju.\n"Posla je pred nama dosta da bismo dostigli te standarde koji će se osećati i u transparentnijem i jasnijem načinu izora nosilaca pravosdunih fukncija, dostizanju standarda za suđenja u razumnom roku, da građanima pravda bude mnogo dostupnija, da imamo bolji sistem izvršenja sudskih odluka, pogovotovo naplate potraživanja poverilaca", naveo je Vujić.\nTo sve će, kako je naveo, imati za posledicu privlačenje stranih investicija, kao i povećanje životnog standarda i zapošljavanja.\n"To su sve obaveze koje mi moramo sami da ispunjavamo da ih dostižemo kako bismo ostvarili ciljeve koji podrazumevaju ulazak u Evropsku uniju", naglasio je direktor Pravosudne akademije.\npoglavlje 24 /\nHan: EU u punoj meri podržava evropske integracije Srbije\nEvropski komesar za proširenje i susedsku politiku Johanes Han izjavio je da je današnje potpisivanje Sporazuma za sprovođеnjе Akcionog IPA programa za Srbiju za 2017. godinu, vrednog nešto...\nMogerini i Han: Put Makedonije ka EU nepovratan i jasan\nPut Makedonije ka Evropskoj uniji postao je nepovratan i jasan, ocenili su visoka predstavnica EU za spoljnu politiku Federika Mogerini i evropski komesar za proširenje Johanes Han.\nBugarski ambasador: Realno da Srbija 2025. godine pristupi EU\nAmbasador Bugarske u Srbiji Radko Vlajkov ocenio je danas u Nišu da je realno da Srbija 2025. godine pristupi Evropskoj uniji.\nAustrijski list: Francuska ubija kompromis o proširenju EU\nFrancuska bi na ovonedeljenom samitu Evropske unije u Briselu mogla da ne odobri dalje širenje EU, navodi bečki list Štandard.


Podizanje ograda ne rešava problem\nSrpska ministarka zadužena za evropske integracije Jadranka Joksimović izjavila je danas da ograda na granici sa Srbijom čije je podizanje najavila Mađarska da bi zaustavila dolazak imigranata, “nije način na koji će se ovaj problem rešiti”.\nJoksimović je rekla da povodom te najave Budimpešte, iz Evropske unije (EU) nije došlo dovoljno reakcija, te je potrebno “uputiti jasniju poruku EU” o tome.\n“Dizanje žica i ograda nije način na koji će se ovaj problem rešiti”, rekla je Joskimoć novinarima u Briselu, gde je sa evropskim zvaničnicima razgovarala i o politici migracija.\nPo njenim rečima, problem migranata je problem EU, i Srbiji je u tom smislu potrebno partnerstvo.\n“Problem migracija se ne može rešavati na nivou Srbije ili bilo koje zemlje pojedinačno, to je pitanje za celu EU”, navela je Joksimović.\nMinistar spoljnih poslova Mađarske Peter Sijarto izjavio je danas u Budimpešti da je Vlada odlučila da što je pre moguće podigne privremenu ogradu na granici sa Srbijom, da bi zaustavila dolazak imigranata.


Najmasovnija biciklistička vožnja Orange Bike Ride šesti put u Beogradu - Bajsologija\nNajmasovnija biciklistička vožnja "Orange Bike Ride" (Narandžasta biciklistička vožnja) kroz Beograd tradicionalno će se i ove godine održati 8. juna, saopštio je organizator, beogradsko društvo "Velograd".\nOrganizatori očekuju da će više od 500 sugradjana vožnjom promovisati bicikl kao zdravo, ekonomično i ekološko prevozno sredstvo.\nBicikilistički festival „Velograd“ partnerski se organizuje sa Ambasadom Kraljevine Holandije.\n„Mladi i stari, žene i muškarci, rekreativci i trkači, biciklisti, deca, porodice, svi su pozvani da sa nama učestvuju već šesti put u vožnji kroz Beograd, koji ćemo tog dana učiniti narandžastim jer samo tako možemo proslaviti holandsku kulturu biciklizma, koju ćemo na kratko doneti i u Srbiju“, izjavio je direktor festivala Beograd Velograd Ralf van der Zijden (Ralph van der Zijden).\nOvogodišnja tema festivala posvećena je smanjenju saobraćajne gužve, naročito u centru grada, jer se biciklima može brzo i lako stići na svaku destinaciju, kao i popularizaciji svakodnevne vožnje bicikla, koja može doprineti boljem mentalnom zdravlju, smanjenju stresa, anksioznosti i depresije.\nVožnja će biti zavšena na Dorćol Platzu u festivalskoj atmosferi sa brojnim pratećim zabavnim sadržajima i proglašenjem pobednika Like My Bike takmičenja.\nBeograd Velograd je medjunarodni festival koji se šesti put održava u Beogradu, a cilj festivala je da učini Beograd bezbednijim, čistijim i srećnijim gradom kako bi se smanjio nivo buke i zagadjenja, što se može postići korišćenjem bicikla kao prevoznog sredstva.


Četvrta pobeda Crne Gore na Zlatiboru – Zlatibor.News\nČetvrta pobeda Crne Gore na Zlatiboru\n12/08/2016 ZlatiborNewsComments Off on Četvrta pobeda Crne Gore na Zlatiboru\nKošarkaška reprezentacija Crne Gore je u sredu, 10.avgusta zabeležila i četvrtu pobedu na Zlatiboru. Crnogorci se za predstojeće kvalifikacije za Evropsko prvenstvo pripremaju u STC Wai Tai na Zlatiboru i do sada su tri puta savladali reprezentaciju Mađarske i jednom reprezentaciju Švajcarske.\nIzabranici Bogdana Tanjevića na Zlatiboru su usredu savladali Švajcarsku 76:52 (19:12, 25:21, 15:11, 17:8) čime su nastavljene pripreme za Eurobasket.\nSvih 12 igrača koji su bili u rotaciji za duel protiv Švajcarske upisali su se u listu strelaca. Derek Nidam i Nemanja Vranješ postigli su po 12 poena, a pogodili su po dve trojke, dok su Bojan Dubljević (sedam skokova) i Nikola Vučević meč završili sa po 10.\nVladimir Dašić je upisao devet, uz pet skokova, Suad Šehović i Nikola Ivanović postigli su po pet, Petar Popović četiri, Nemanja Pavlićević, Dino Radončić, Marko Todorović i Nemanja Đurišić po tri poena.\nCrnogorci su prethodno ostvarili tri pobede protiv Mađarske (71:56, 77:70 i 77:60), a novim trijumfom su nastavili sa podizanjem forme uoči premijernog duela protiv Slovačke u Podgorici, koji je na programu 31. avgusta.\nReprezentacija Crne Gore će se na Zlatiboru pripremati do 16.avgusta, a za subotu je planiran još jedan kontrolni meč sa reprezentacijom Švajcarske. Ova utakmica počinje u 19 sati i 30 minuta.\nPo završetku priprema na Zlatiboru sledi turnir u Skoplju gde će se Crna Gora nadmetati sa reprezentacijama Bosne i Hercegovina, Makedonije i Belgije. Poslednja provera je planirana za 27.avgust kada Crna Gora igra sa reprezentacijom Slovenije.\nTagged 2016, crna gora, kontrolna utakmica, pripreme za eurobasket, švajcarska, zlatibor\nOpština Čajetina omogućila letovanje učenicima sa Kosova\nUz blagoslov igumana manastira Hilandar, a uz svesrdnu podršku rukovodstva opštine Čajetina, 200 mališana sa Kosova i Metohije boraviće ovog leta na moru. Učenici iz opština Preševo i Bujanovac sa juga Srbije, uzrasta od 7 do 13 godina, podeljeni u dve grupe borave dve nedelje u letovalištima Sunio i Platamon u Grčkoj, a uz pomoć […]


Intenziviranje političkog dijaloga između Srbije i San Marina\nPrvi potpredsednik Vlade i ministar spoljnih poslova Republike Srbije Ivica Dačić sastao se danas sa svojim kolegom, državnim sekretarom za spoljne poslove Republike San Marino Nikolom Rencijem koji boravi u zvaničnoj poseti Beogradu.\nReč je o poseti od suštinskog značaja, jer je ovo ujedno i prva poseta ministra inostranih poslova Republike San Marino Republici Srbiji nakon 13 godina.\nU srdačnom razgovoru obostrano je zaključeno da su odnosi Republike Srbije i Republike San Marino vrlo dobri, bez otvorenih pitanja ali i da postoji prostor da politički dijalog između dve zemlje bude dinamičniji i sadržajniji.\nIstaknut je obostrani interes za unapređenje saradnje u mnogim oblastima, a naročito u oblasti ekonomije.\nNakon razgovora, ministri spoljnih poslova potpisali su Ugovor o izbegavanju dvostrukog oporezivanja i poreske evazije u odnosu na poreze na dohodak.\nMinistar Renci izrazio je posebno zadovoljstvo zbog potpisivanja ovog Ugovora, jer predstavlja inicijalni korak koji će omogućiti unapređenje dublje saradnje u oblasti ekonomije i finansijskog sektora.\nDva ministra takođe su izrazila sigurnost da će potpisivanje ovog Ugovora olakšati obostrane investicije kao i uspostavljanje odnosa na širem ekonomskom planu.\nDržavni sekretar za spoljne poslove San Marina iskoristio je ovu priliku da ministru Dačiću uputi i zvanični poziv da poseti San Marino, kako bi se uzlazni trend intenziviranja političkog dijaloga nastavio i u narednom periodu.\nDržavni sekretar za spoljne poslove Nikola Renci je, tokom posete Srbiji, imao i zvanične susrete sa predsednikom Privredne komore Srbije Markom Čadežom, ministrom za kulturu i informisanje Vladanom Vukosavljevićem, kao i državnim sekretarom u ministarstvu trgovine, turizma i telekomunikacija Miroslavom Kneževićem.\nKljučne reči: San Marino Ivica Dačić Ministar spoljnih poslova


Ekstremna magla uz ekstremni metal; Khors sa gostima u Novom Sadu | Balkanrock.com\nNaslovna Izdvajamo Ekstremna magla uz ekstremni metal; Khors sa gostima u Novom Sadu\nZaslepljujuća magla koja se sinoć spustila na Novi Sad je bila sasvim u skladu sa jednim od događaja koji je bio održavan u gradu, a radi se o svirci bendova Khors, Apostate i Ashen Epitaph, koja je bila smeštena u klub Quarter.\nPogodan dodatak ovoj manifestaciji je, osim vremenskih prilika, bila i izložba ručnih radova novosadske umetnice Regine Kozlik, koja je, po svemu sudeći, bila veoma zanimljiva prisutnima i svakako vredna pogleda. Od samog ulaska u klub za koji je, nažalost, bilo jasno od samog starta da neće ugostiti veliki broj ljudi, ipak je vladala neka vrsta prijatne i intimne atmosfere. To je verovatno bio rezultat dobrog raspoloženja prisutnih, kako posetitelja i organizatora, tako i članova samih bendova, koji su evidentno odlučili da zanemare te negativne okolnosti i iskoriste priliku na najbolji mogući način: počaste fanove više nego sjajnim nastupima.\nPočetak koji je bio najavljen za 21h je, usled poduže tonske probe, poprilično okasnio, te je prvi bend za ovo veče, Ashen Epitaph, tek oko 22h izašao na binu i započeo svoj, pa, slobodno se može reći koncert, a ne klupsku svirku. Iako tokom njihovog nastupa tek uslovno može da se kaže da je bila prisutna određena publika, momci su svoj posao “odradili” kao pravi profesionalci i kao da je pred njima daleko više od dvadesetak ljudi. Bez greške su potvrdili zašto su jedan od najdugotrajnijih i najkvalitetnijih bendova na domaćoj sceni, što u okviru žanra koji sviraju, što generalno. Set-lista je bila sačinjena pretežno od pesama sa njihovog drugog albuma, “Sunshine above the grave”, izdat za Miner records 2012. godine, ali i sa prethodnih izdanja, te je miks proizašao iz svega toga bio prava poslastica za ljubitelje klasičnog death metal zvuka. Od samog početka, bilo je primetno da bend uživa u izvedbi, što im daje ogroman plus, posebno u pomenutim okolnostima. Odlična ritam sekcija je duž cele svirke davala savršenu podlogu ostalim članovima, koji su je adekvatno “filovali” snažnim vokalom i “vrištećim” solažama, koje su bile jedan od neprikosnovenih highlight-ova, a svi zajedno su emitovali obarajuću energiju na kojoj bi mnogi mogli da im pozavide. Za uho su prosto morale da zapadnu pesme poput naslovne „Sunshine above the grave“, kao i „Path to the abyss“ i „Andromeda 768“, koje imaju sve osnove da jednog dana postanu klasici death metala na ovim prostorima. Uz veliku zahvalnost na podršci, bend je okončao nastup sa pesmom “Hate”, a publiku ostavio u nadi da će uskoro ponovo da dođu i prirede još jednu fenomenalnu svirku.\nNakon malo duže pauze, posle 23h, svoje mesto na bini zauzimaju doom death metalci iz Ukrajine, Apostate, kojima je ovo bila prva prilika da gostuju u našoj zemlji. Svojim karakterističnim zvukom i sviračkim umećem, uspeli su da održe prisutne, pa im čak malo i povećaju broj, iako je to ipak bilo jedva vidljivo, minorno. Dve stvari koje su bile krajnje uočljive tokom njihovog nastupa su da se takođe radi o bendu koji već prilično dugo egzistira na sceni, kao i da su majstori svog “zanata”. Iako za pomenuti žanr teško da može da se kaže da je preterano zastupljen kod nas, činjenica je da ljubitelja istog itekako ima, te je nemoguće ne zapitati se gde su svi oni bili sinoć. Pomalo melanholična, čak depresivna atmosfera, koja je svakako bila očekivana tokom ovakvog nastupa, bila je zastupljena od prve do poslednje pesme, kojih iako nije bilo puno, bile su dovoljne da dočaraju zvuk koji kreira Apostate i možda privuku potencijalne nove fanove. Bend je ovu priliku iskoristio i da odsvira novu, još nenaslovljenu pesmu, a pored nje, na repertoaru su se našle i “Solar misconception”, s kojom su započeli nastup, kao i “Pain served slow”, “Pale reflection” i “Sisyphean struggle”. U pitanju je uglavnom materijal sa njihovog poslednjeg albuma, “Time of terror”, koji je izdat ove godine, osim “Sisyphean struggle” koja se našla na prethodnom albumu, “Trapped in a sleep”, iz 2010. godine. Iako u momentima manje, pa i više monotona, svirka je ipak bila uspešno “odrađena” i za prave poklonike ovakvog metala nešto što sledeći put definitivno ne bi trebali da propuste. Kraj njihovog nastupa je označio da sledi pravo zadovoljstvo za sve blackere – zvezde večeri, Khors.\nNa veliko zadovoljstvo i benda i prisutnih, u međuvremenu je klub uspeo da ugosti još ljudi, što je konačnu cifru dovelo između 40 i 50. Suvišno je reći koliko je to mala i neosporno sramna brojka posetitelja ovakvog događaja, ali to nipošto nije sprečilo ukrajinske pagan black metalce da svoj performans izvedu na najbolji mogući način. Atmosferu su adekvatno upotpunili veoma autentičnim stajlingom i veštačkim dimom, koji su se savršeno uklopili u njihov nastup. Prateći svojevrsni trend večeri, i oni su se dokazali kao veterani koji itekako znaju šta rade. Od prve pesme uspeli su da osvoje publiku, a tokom nastupa, to osvajanje je išlo konstantnom uzlaznom putanjom. Predstavljali su pesme sa svog poslednjeg albuma, “Night falls onto the world of ours” – “No oaths, no tears, no knees!”, “Following the ways of blood”, “My cossack way”, a na set-listi se, naravno, našao i materijal sa starijih albuma, kao što su “Mysticism” i “Wisdom of centuries”, s kojih su svirali naslovne numere. Skoro da je nemoguće posebno izvojiti bilo koju od njih, budući da je svaka, na određen način, priča za sebe, a opet deo velike celine u vidu njihovog epskog zvuka. Energična, ali nenapadna i u momentima veoma melodična izvedba, na veoma visokom, svetskom nivou po svom kvalitetu, začinjena pomenutom atmosferom, neminovno je morala da zagreje prisutne i čak izazove burne ovacije. Svojom vidnom posvećenošću i ljubavi prema tome što rade, uspeli su da okončaju ovo dešavanje kako mu i dolikuje, a usput se i pokazali kao jedan od reprezentativnih primera istinskog pagan black metal benda. Iako je bio očekivan bis, on se ipak nije desio, što je verovatno jedini nedostatak njihovog nastupa, ali možda i svojevrsno “udaranje” čežnje publici kako bi ih se zaželela i uskoro opet ugostila u daleko većem broju.\nOno što se upadljivo nameće kao jedan od glavnih problema, ne samo kod ovog, već generalno događanja ovog tipa, ne samo u Novom Sadu, već duž cele zemlje – Sizifov je posao ugoditi metal fanovima. To je ista stara priča koja se vrti već godinama unazad: kada se ništa ili slabo šta dešava što njih zanima, onda se kuka i žali; kada se konačno organizuju takve svirke, većina njih se galantno ni ne pojavi. Cene ulaznica uglavnom nikad nisu neke basnoslovne sume, koje jedan prosečan građanin sebi ne bi mogao da omogući – jasno, ako bi drugačije slagao prioritete u trošenju novca bar do tog konkretnog dešavanja koje ga eventualno interesuje. Sinoćnja svirka je prisutnima “ispostavila” pravi metalni koktel koji se ogledao kroz nastupe tri sjajna benda, koji su bez sumnje zaslužili daleko više publike, ali su i uprkos nedostatku iste, svoj posao uradili vrhunski. Iako je svakako lepo videti takvu dozu entuzijazma, opet je to nešto što se ne sreće previše često. Stoga, podržati lokalna dešavanja pre svega je nešto što bi, naravno u meri u kojoj može, svaki fan ove muzike trebao videti kao jednu od svojih glavnih obaveza i funkcija jer se muzika i scena upravo i održavaju u životu na osnovu te publike. Ispoštovati već slušane i poznate bendove, a isto tako i otkriti neke nove, koji vrlo lako mogu da oduševe, nesumnjivo je jedan od esencijalnih elemenata metal koncerata, koji bi uvek valjalo imati na umu pri razmišljanju o odlasku na iste i nekako ga infiltrirati u sopstveni doživljaj muzike uopšte.


Danas nastavak dijaloga, Đurić predvodi delegaciju Beograda\nM. K.\t 26. septembra 2016. 07:25\nU Briselu će danas biti nastavljen dijalog Beograda i Prištine na ekspertskom nivou o primeni sporazuma o telekomunikacijama, a direktor Kancelarije za Kosovo i Metohiju Marko Đurić predvodiće beogradsku delegaciju.\nU delegaciji Beograda, osim predstavnika Kancelarije za Kosovo i Metohiju i Kancelarije za koordinacione poslove u pregovaračkom procesu sa privremenim institucijama samouprave u Prištini, biće i predstavnici Ministarstva trgovine, turizma i telekomunikacija, kompanije „Telekom Srbija” i Regulatorne agencije za elektronske komunikacije i poštanske usluge (RATEL).\nSastanci pregovaračkih timova Beograda i Prištine biće održan se u zgradi Evropske službe za spoljne poslove, navodi se u saopštenju Kancelarije Vlade Srbije za saradnju s medijima.\nUoči razgovora kosovska ministarka za dijalog Edita Tahiri tvrdi da će Kosovo sledeće nedelje dobiti međunarodni telefonski pozivni broj.\nOna je za RTK tvrdila da je EU odlučila da naredne nedelje održi trodnevne razgovore dve strane, što po Tahirijevoj znači da je EU uslovila Srbiju da ne ometa dodeljivanje pozivnog telefonskog broja +383 Kosovu.\nTanjugu je u Kancelariji za KiM rečeno da će Priština dobiti na korišćenje telefonski pozivni broj za teritorijalnu oblast u okviru Republike Srbije kada i ako mi to budemo odlučili, a ne Tahiri ili bilo ko drugi.\nZamenik direktora Kancelarije za KiM Dušan Kozarev kaže da je izlišno demantovati njene izjave.\n“To će umesto nas ili posrednika demantovati najrelevantniji – zvanični bilten Međunarodne telekomunikacione unije (ITU), u kome će, kad Srbija odluči, pisati sve što mi govorimo mesecima i što je dogovoreno u Briselu – ne trocifreni broj za državu (country code), već trocifreni broj za geografsku oblast (geografic area code). Dakle, pozivni broj za teritorijalnu oblast u okviru Republike Srbije, poput pozivnih brojeva za npr. Tajvan u okviru Kine ili Foklandska ostrva pod Velikom Britanijom”, izjavio je Kozarev Tanjugu.\nMinistar za povratak i zajednice u kosovskoj vladi Dalibor Jevtićh kaže da dijalog nije započet sa ciljem da jedna od dve strane bude ta koja će dobiti sve, već da je njegov cilj da građani žive bolje i da se reši pitanje diploma, slobode kretanja, prisutnosti Telekoma na KiM, što će se, dodaje, svakako i desiti.\nKomentarišući izjave Edite Tahiri, Jevtić je rekao da je njihov cilj da se nađe opravdanje pred nastavak dijaloga, jer je veliki pritisak kosovske opozicije.\nOn je ponovio stav da ne bi bilo korisno da se kosovska opozicija uključi u važan proces kakav je dijalog u Briselu, jer osim suzavca ne bi donela bilo šta drugo u Brisel.\nbriseldijalog Beograda i Prištineeksperti


Azijske berze pale na početku nedelje, evro nestabilan | Gde Investirati\nAzijske berze pale na početku nedelje, evro nestabilan\nJuly 2, 2018\tComments 0\nNa azijskim berzama u ponedeljak cene akcija su pale jer ulagače zabrinjava novi pad kineskih indeksa, dok kurs evra znatno oscilira zbog nove nesigurnosti na nemačkoj političkoj sceni.\nNa Tokijskoj berzi Nikkei indeks je jutros u minusu više od 1 posto, dok su cene akcija u Australiji, Šangaju i Južnoj Koreji skliznule između 0,1 i 1,5 posto.\nNa početku nove nedelje na berzi u Šangaju cene akcija su ponovo oštro pale, nakon što su u petak porasle više od 1 posto, što je, pokazuje se, bila samo tehnička korekcija na više nakon pada prethodnih dana.\nPritisak na kineska tržišta posledica je nešto slabijih nego što se očekivalo pokazatelja iz kineske ekonomije o proizvodnim aktivnostima i izvozu, ali još i više neizvesnosti u vezi trgovinskih odnosa između SAD-a i Kine.\nKrajem ove nedelje, 6. jula, Washington bi mogao aktivirati carine na uvoz kineskih proizvoda vrednih 34 milijarde dolara, što bi moglo izazvati protivmere Pekinga.\nRizik od trgovinskog rata nalazi se pred ključnom tačkom jer se bliže rokovi za implementaciju carina, kažu analitičari. Ističu i to da bi, iako bi uticaj tih prvih carina trebao biti ograničen, uvođenje tih carina moglo izazvati protivmere, a potom eskalaciju sukoba.\nA nakon snažnog rasta prošle nedelje, jutros su cene nafte pale jer je predsednik Trump putem Twittera objavio da je Saudijska Arabija spremna povećati proizvodnju. To je kasnije, doduše, demantovano od strane Bele kuće i saudijske novinske agencije, no ulagači su oprezni.\nNa američkom tržištu, nakon prošlonedeljnog rasta za 8 posto, jutros je cena barela pala 95 centi, na 73,20 dolara.\nNa valutnim tržištima, u fokusu ulagača je jedinstvena evropska valuta, što je posledica neizvesnosti na nemačkoj političkoj sceni nakon vesti da je tamošnji ministar unutrašnjih poslova Horst Seehofer zbog neslaganja s migracijskom politikom ponudio ostavku na tu, kao i na dužnost šefa bavarske Kršćansko-socijalne unije (CSU), koalicijskog partnera kancelarke Angele Merkel.\nAmerička valuta ojačala je i u odnosu na japansku, pa se cena dolara kreće oko 111 jena, dok je u petak na zatvaranju tržišta iznosila 110,75 jena.\nZahvaljujući tome, dolarov indeks, koji pokazuje vrednost američke u odnosu na ostalih šest najvažnijih svetskih valuta, dostigao je jutros 94,72 boda, dok je u petak na zatvaranju tržišta iznosio 94,66 bodova.\nPrevious Spoljnotrgovinska robna razmena Srbije veća za 9,3 odsto\nNext Promenjene uplatnice za „Infostan”\nBeogradska berza: Trgovanje proteklo u senci Brexit-a, ali bez većih posledica\nPoslednji dan u sedmici na globalnim tržištima protekao je u senci britanskog referenduma, pa su i indeksi Beogradske berze zabeležili negativne vrednosti.\nEvropske berze pale na najniži nivo u poslednje dve nedelje\nNa evropskim berzama su u utorak ujutro cene akcija pale na najniže nivoe u poslednje dve nedelje zbog slabih poslovnih rezultata nekoliko kompanija i daljeg pritiska na bankarski sektor.\nNa azijskim berzama u sredu su cene akcija porasle treći dan zaredom, zahvaljujući jačanju Wall Streeta, no ulagači su oprezni uoči objave podataka o inflaciji u SAD-u koji bi mogli odrediti dalji


Huawei objavio poslovne rezultate za treći kvartal 2020. godine - IT RešenjaIT Rešenja\nYou Are Here: Home » Zanimljivosti » Huawei objavio poslovne rezultate za treći kvartal 2020. godine\nAutor: Nebojša Rašković Datum: 24. 10. 2020. Rubrika: Zanimljivosti | komentar : 0\nKompanija Huawei danas je objavila poslovne rezultate za prva tri kvartala 2020. godine. Tokom ovog perioda Huawei je ostvario prihod od 671,3 milijarde CNY, što je 9,9% više u odnosu na isti period prošle godine. Neto profitna marža kompanije u ovom periodu iznosila je 8,0%. Tokom prva tri kvartala 2020. godine, poslovni rezultati kompanije Huawei su ispunili očekivanja.\nKako se svet hvata u koštac sa virusom COVID-19, globalni lanac snabdevanja kompanije Huawei je pod velikim pritiskom, a proizvodnja i poslovanje suočavaju se sa značajnim izazovima. Kompanija nastavlja da čini sve kako bi pronašla najbolja rešenja, opstala, napredovala i ispunila svoje obaveze prema korisnicima i dobavljačima.\nNapredujući, kompanija Huawei će koristiti prednosti svoje informaciono-komunikacione tehnologije (IKT), kao što su veštačka inteligencija (AI), cloud, 5G i kompjuting, kako bi zajedno sa svojim partnerima pružila rešenja zasnovana na scenarijima, razvila industrijske aplikacije i oslobodila vrednost 5G mreža. Navedni cilj kompanije je pružanje podrške preduzećima prilikom razvoja poslovanja i pomoć vladama da podstaknu domaću industriju i poboljšaju sveukupno upravljanje.\nInformaciono-komunikacione tehnologije postale su kamen temeljac modernog društva i glavni pokretač održivog društvenog, ekonomskog i ekološkog razvoja. Kompanija Huawei veruje da će brz i zdrav razvoj informaciono-komunikacione industrije biti zasnovan na otvorenoj saradnji i međusobnom poverenju širom industrije na globalnom nivou. Zbog toga će nastaviti da blisko sarađuje sa svojim globalnim partnerima, kao i da koristi svoje inovativne informaciono-komunikacione tehnologije kako bi stvorila veću vrednost za korisnike, uprkos složenoj situaciji sa kojom se trenutno suočava. Kompanija će nastaviti da doprinosi odgovorima na pandemiju, ekonomskom rastu i društvenom napretku.


RTS :: U Savetu Evrope veruju u kapacitet Srbije da organizuje demokratske izbore\nIzbori 2020 U Savetu Evrope veruju u kapacitet Srbije da organizuje demokratske izbore\nčetvrtak, 11. jun 2020, 18:01 -> 18:11\nU Savetu Evrope veruju u kapacitet Srbije da organizuje demokratske izbore\nPredsednik Kongresa lokalnih i regionalnih vlasti Saveta Evrope Anders Knape kaže da veruje u kapacitete srpskih vlasti da uprkos epidemiji organizuju demokratske izbore 21. juna.\n"Verujem u sposobnost Srbije da pojača dobru praksu u danima koji slede do dana izbora i garantuje da će glasanje biti organizovano u potpunom skladu sa međunarodnim standardima za slobodne i fer izbore, pa i u ovim teškim vremenima", izjavio je Knape.\nU Strazburu ocenjuju da održavanje izbora usred pandemije predstavlja značajan izazov za osiguranje zdravlja birača i anketara, ali i naglašavaju ključnu ulogu koju ima demokratsko pravo glasanja i izbora na loklanom i regionalnim nivoima.\n"Mere zaštite zdravlja, poput socijalne distancije ili posebnog aranžmana za ugrožene ljude, moraju biti u ravnoteži sa ključnim principima demokratskih izbora, pre svega univerzalnim, jednakim, slobodnim i tajnim glasanjem", zaključio je Knape.\nU Savetu Evrope navode da zbog trenutne pandemije, Kongres lokalnih i regionalnih vlasti nije u mogućnosti da rasporedi svoju posmatračku izbornu delegaciju, ali da će obezbediti stalni dijalog sa srpskim vlastima i saradnju u primeni evropskih principa teritorijalne samouprave i demokratije.


Biotehnološka kompanija Riot Blokchain koja se okrenula rudarenju prijavila je neto gubitak u 2018. godini od oko 58 miliona dolara u svom finansijskom izveštaju objavljenom 2. aprila.\nPrema izveštaju, neto gubitak kompanije prvenstveno može da se pripiše vanbilansnim agregatima, amortizaciji i kompenzacionim troškovima u iznosu od oko 45,2 miliona dolara. Kompanija je takođe navodno generisala oko 7,7 miliona dolara prihoda putem rudarenja 1.081 bitkoina (BTC), uključujući konvertovanje bitkoin keša (BCH), i 3.023 lajtkoina (LTC) tokom godine.\nKompanija tvrdi da nema dugoročnog duga i da je pre amortizacije i umanjenja vrednosti smatrala pozitivnu bruto maržu na 3%. Riot Blockchain takođe napominje da je istraga američke Komisije za hartije od vrednosti (SEC) u kompaniji još uvek u toku i da kompanija sarađuje sa regulatorom.\nNa kraju, u izveštaju se navodi da je kompanija obezbedila 3 miliona dolara za finansiranje da premosti gubitak od sindikata zajmodavaca.\nKako je izvestio Cointelegraph, kompanija je dobila sudski poziv od SEC-a nakon što je promenila ime kako bi uključila reč blokčein (kao i mnoge druge kompanije) u aprilu prošle godine.\nKompanija je takođe primetila da je rad na svojoj kripto berzi RiotX još uvek u toku, nakon što je podnela zahtev SEC-u da počne krajem drugog kvartala 2019. godine u martu.


Borovinić Bojović: Dogovoreno ili u finalnoj fazi 250.000 doza vakcina za prvi kvartal | onogošt.me\nUpitana ko će imati prioritet u vakcinaciji, ona je kazala da će "prvo i osnovno biti vakcinisani štićenici staračkih domova, odnosno osoblje koje rade sa njima"\n"Nakon toga kreće se sa vakcinacijom osoba starije dobi od 80, 75, 70, približavajući se prema 65. godini starosti. I naravno veoma važno zdravstveni radnici koji su na prvoj liniji odbrane, kompletno medicinsko osoblje", dodala je ona.\nNa pitanje kada stižu ruske i kineske vakcine i koliko doza, te kada bi mogla početi vakcinacija tim vakcinama, Borovinić - Bojović ističe da je ugovor sa Rusima potpisan, te da je tim ugovorom zatraženo je 50 hiljada vakcina.\n"Očekujemo veoma brzo dolazak vakcina u Crnu Goru. Sa kineskom vakcinom, u završnoj smo fazi, očekujemo potpisivanje finalnog ugovora, predugovor je već završen. Ovim ugovorom traženo je 150 hiljada doza vakcina, od čega je dosta veliki procenat, obećano da će biti donacija", ističe ministarka.\nU Kliničkom centru Crne Gore (KCCG) životno je ugroženo 65 kovid pacijenata, saopšteno je iz te zdravstvene ustanove.\nMinistarstvo: U Domu zdravlja ima longacefa, danas stigle nove količine\nDržavni sekretar u Ministarstvu zdravlja, Veljo Čađenović kazao je da nikšićki Dom zdravlja ima dovoljne količine longacefa, kao i da je nova tura tog lijeka stigla danas.\nU Crnoj Gori do prošle srijede vakcinu protiv koronavirusa primilo je 1.335 zdravstvenih radnika, od čega u Kliničkom centru 260, a na nivou glavnog grada 375, piše Pobjeda.\nNokti vam se listaju, pucaju i sporo rastu?


Duh Pobede Srbije na svetskom prvenstvu u fudbalu “Art Football” | Adria Daily\nArt Fudbalska reprezentacija Srbije se bori za boje Srbije na svetskom prvenstvu u Moskvi, gde se odrzava humanitarni sportsko – muzički festival gde poznate zvezde muzike, kulture i sporta predstavljaju svoje zemlje.\nAerodrom “Nikola Tesla”, koji je tradicionalno mesto zaletanja svih naših pobednika u svet, je ispratio naše art reprezentativce uz pesmu pobede Baneta Lalića & MVP: “I can make it to the top”, koja je komponovana kao podrška srpskim pobednicima, a inspiracija je Novak Djoković, kao ličnost koja je celom svetu pokazala šta znači snaga srpskog duha i koliko možemo da izdržimo do pobede.\nOvoga puta umetnici i sportisti iz Srbije, ekipa Art reprezentacije, otputovala je u Moskvu da se takmiči sa umetničkim reprezentacijama sveta u fudbalu. Ovo je prilika da umetnici i sportisti ponovo pokažu koliko vole svoju zemlju I da su spremni da u svetu pokažu duh pobede Srbije.\nSrpska Art reprezentacija je održala koncert u Moskvi i oduševila publiku energijom , predvodjena Banetom Lalićom & MVP.\nZvezde srpskog glumišta, muzike i asovi sporta bore se sa još 16 reprezentacija sveta.\nTagsadria daily društvo katarina srdjevic Moskva srbija takmičenje\nSmanjte troškove štampe sa Epson ColorWorks štampačima za etikete


„Vlada Republike Srpske će, u okviru rješavanja infrastrukturnih potreba Univerziteta u Istočnom Sarajevu, da se posveti ovom pitanju u ovoj godini, tako da očekujem da ćemo već naredne godine imati izgrađen objekat Fakulteta fizičkog vaspitanja i sporta“, rekao je Rajčević novinarima, nakon sastanka sa dekanom ovog fakulteta Borislavom Cicovićem.\n„Radi se o tri projekta, izgradnji zgrade Rektorata i Muzičke akademije, odnosno njihovog trajnog rješavanja smještaja. Drugi projekat se odnosi na studentski dom u Lukavici, koji trenutno teče, a treći na trajno rješavanje smještaja Fakulteta fizičkog vaspitanja i sporta“, naveo je Rajčević.\n„Dekan je predvidio dosta sadržaja u okviru Fakulteta – od poluolimpijskog bazena, koji neće biti samo za potrebe ovog fakulteta, već svih građana Pala, do teretane i mnogih drugih infrastrukturnih sadržaja“, naveo je Rajčević.\n„Sigurno je da će sa tim novim sadržajem, u kombinaciji sa Olimpijskim centrom `Jahorina`, doprinijeti boljoj vidljivosti samih Pala i cijele regije“, naglasio je Rajčević.\n„Mi smo se bazirali i na sportsku rekreaciju i sportske sadržaje, kao ekonomski dio. Ovaj projekat je samoodrživ“, rekao je Cicović.\nPrema njegovim riječima, zgrada Fakulteta imaće oko 2.000 metara kvadratnih, jedan dio će biti u dvorani „Peki“, a u dograđenom dijelu će biti bazen, sadržaji dijagnostičkog centra korektivne gimnastike, manje sale, teretana.\nCicović je podsjetio da je trenutno ovaj fakultet smješten na više lokacija – u zgradi Ekonomskog i Pravnog fakulteta na Palama, dok se za praktičnu nastavu koristi dvorana „Peki“, te bazen na Jahorini.\n„U ovoj i idućoj godini zaokružićemo sa Vladom ozbiljan investicioni ciklus koji se odnosi na izgradnju objekta Fakulteta fizičkog vaspitanja i sporta na Palama, zajedno sa bazenom i svim pratećim sadržajima. Praviće se i u Istočnom Sarajevu objekat zgrade rektorata i Muzičke akademije, te rekonstrukcija studentskog doma“, rekao je Ćosić novinarima.\nNakon obilaska dvorane „Peki“ sa ministrom za naučnotehnološki razvoj, visoko obrazovanje i informaciono društvo Republike Srpske Srđanom Rajčevićem, Ćosić je naveo da zahvalnost duguje Rajčeviću koji je uvijek na raspolaganju, te se svi mogu nadati da će polovinom ove godine ili u drugoj polovini početi radovi na izgradnji objekta Fakulteta.\n„Objekat će imati i komercijalnu svrhu. Zahvaljujući Vladi u narednom periodu ćemo riješiti problem izgradnje“, naglasio je Jugović.\n„Imamo korektan odnos sa dekanom ovog fakulteta Borislavom Cicovićem. Mi smo u prethodnom periodu rješavali i njihov podstanarski status i ustupili zemljište da bismo pomogli u izradi projektne dokumentacije i oslobodili fakultet plaćanje rente naknade za spoljašnje uređenje“, objasnio je Jugović.\nNakon sastanka posjetili su Sportsku dvoranu „Peki“ u kojoj će se nalaziti Fakultet za fizičko vaspitanje i sport.\nNaredni članakAero klub „Soko“ promoviše letenje na Sokocu i Romaniji\nOdgovor za Dubucistudent


Alo\t23.05.2016 22:51\n- Statistika jasno pokazuje da su nam zarade zaista bedne i da ne mogu da pokriju ni najosnovnije troškove života. Pitanje je kako ljudi uopšte preživljavaju u takvim uslovima - ističe Kovačević.\n- Mnogo porodica ima veze sa selima, pa se tako snalaze i od rodbine sa sela snabdevaju povrćem i voćem i mesom. Ljudi se snalaze kako znaju i umeju da bi preživeli. Jer, ako bi morali da žive isključivo od plate ili penzije, ne bi mogli. Zato i nije čudno što mnoge porodice ne mogu da isplaćuju svoje obaveze, pa ih tako sve više ne plaća kredite, struju, porez - zaključuje Kovačević.


Nezaposleni doktori nauka kao slika stručnih zvanja bez integriteta(VIDEO) – Danas Conference Center\nHome Globalna ekonomija Nezaposleni doktori nauka kao slika stručnih zvanja bez integriteta(VIDEO)\nSporni doktorati političara i ministara, sa svim svojim političkim i naučnim argumentima koji se koriste u tim tabloidnim polemikama, uspeli su da sakriju mnogo ozbiljniji problem integriteta stručnih zvanja u obrazovnom sistemu Srbije, tako da Srbija sve više postaje zemlja nezaposlenih doktora nauka, pošto nezanemarljiv broj stečenih stručnih zvanja u obrazovnom sistemu Srbije nema nikakvu upotrebnu vrednost na tržištu rada. Na zaključnoj konferenciji prve polusezone Danas konferens centra u 2019. godini pod nazivom “Privatni i državni sistemi obrazovanja i integritet stručnih zvanja u Srbiji”, ukazano je i na veliku razliku između stručnih zvanja stečenih na fakultetima različitih društvenih nauka, gde neretko postoje problemi integriteta, ali i tržišne upotrebljivosti stečenih stručnih zvanja i znanja, dok sličnih problema nema na fakultetima koji se bave mnogo egzaktnijim naukama i znanjima.\nRadivoje Mitrović, dekan Mašinskog fakulteta u Beogradu ukazao je na činjenicu da inženjeri koji diplomiraju na ovom fakultetu obično nemaju problema sa sumnjivim diplomama, sumnjama u stečena stručna zvanja, niti problem da nakon studija nađu zaposlenje u velikim korporacijama kojima su neophodne njihove usluge. Za razliku od društvenih nauka gde predmet nastave nije uvek toliko egzaktan i precizan kao na Mašinskom ili Elektrotehničkom fakultetu, pa samim tim na svim nivoima postoji mnogo više sporenja i kontroverzi, višedecenijska pozitivna tradicija sticanja stručnih zvanja potrebnih tržištu rada postoji na nezanemarljivom broju privatnih i državnih fakulteta u Srbiji.\nMladen Veinović, rektor Univerziteta Singidunum, ukazao je na razliku u mentalitetu kada je reč o studijama na državnim fakultetima gde postoji tradicija tzv. “večitih studenata”, koji nemaju ni finansijski ni bilo koji drugi pritisak da u što kraćem roku završe studije, dok je tako nešto potpuno strano za studente na privatnim fakultetima, i pritisak, posebno finansijski, daleko je veći. Takođe, do skora nezamislivo je bilo i zamisliti situaciju da neko ko je doktor nauka bude bez posla, a sada takva situacija nije retkost. Dodatni nivo akreditacije i kontrole kvaliteta nastavnog procesa u Univerzitetu Singidunum predstavlja zajednička saradnja sa velikim američkim i evropskim univerzitetima, tako da se prve tri godine studija realizuju u Srbiji u saradnji sa stranim univerzitetima, dok se četvrta godina realizuje u SAD ili Evropi, a u praksi ne postoji problem sumnje u integritet ovako stečenih zvanja, uz praktično dvostruki sistem akreditacije, domaći i međunarodni.\nSnimak celog programa konferencije možete videti na ovom snimku:\nprevious Zaštita životne sredine između vožnje trotineta i Formule 1(VIDEO)\nnext Danas Conference Center na rekordnih 20 miliona pregleda!(VIDEO)


Pištaljka: Sredstva Ministarstva poljoprivrede samo udruženjima bliskim vrhu države - Ekonomija - Dnevni list Danas\nPočetna » Ekonomija » Pištaljka: Sredstva Ministarstva poljoprivrede samo udruženjima bliskim vrhu države\n1Piše: Beta 30. juna 2020. 11.00\nNa javnom konkursu za dodelu državne pomoći za projekat „Edukacija i savetovanje o značaju razvoja vinogradarskog i vinarskog sektora kroz modernizaciju proizvodnje i prerade“ SVS je dobio milion dinara.\n„Ovo novo udruženje, registrovano pre manje od godinu dana, na svojoj Fejsbuk stranici ima objavu sa fotografijom martovske sednice upravnog odbora u proširenom sastavu na kojoj se nalazi i sin predsednika Republike Danilo Vučić. Кoja je funkcija Danila Vučića u ovom udruženju i da li je ima, Pištaljka nije uspela da sazna jer iz udruženja nisu odgovorili na naše pitanje. Na sajtu organizacije sin predsednika nije naveden kao deo rukovodstva, upravnog ili nadzornog odbora“, objavila je Pištaljka.\nPodsećaju da je Savez vinara i vinogradara 14. februara organizovao manifestaciju „Sveti Trifun na Savskom vencu“ koju je posetila predsednica Vlade Ana Brnabić i u govoru najavila da će država uložiti 300 miliona evra u narednih deset godina u vinogradarstvo. I tom događaju prisustvovao je sin predsednika Danilo Vučić.\nNa istom konkursu, piše „Pištaljka“ Nedimovićevo ministarstvo dodelilo je 700.000 dinara Savezu udruženja odgajivača goveda čiji je zastupnik savetnica ministra Sanja Bugarski, inače članica predsedništva Socijaldemokratske partije Srbije Rasima Ljajića.\n„Na pitanje da li je Bugarski i dalje savetnica ministra, iz Ministarstva poljoprivrede nam je odgovoreno da je ona i dalje saradnik ministarstva“, objašnjava portal.\nMilion dinara na konkursu dobilo je udruženje „Amikus“ koje je isti iznos dobilo i prošle godine, a uspešno je i na drugim državnim konkursima, bez obzira na to da li je reč o prevenciji nasilja u porodici, ekologiji ili turizmu.\nKako je Pištaljka navela, zastupnik „Amikusa“ je Jasmina Roganović, supruga Predraga Roganovića izvršnog direktora uticajne medijske kompanije „Adria media grupa“, izdavača dnevnika „Кurir“ i brojnih drugih časopisa.\n„Amikus“ je osnovan krajem 2018. godine, a već naredne beležio poslovni prihod od 3,3 miliona dinara.\nMinistarstvo poljoprivrede, pistaljka\nNUNS: Rekordan iznos iz republičkog budžeta „medijskoj“ firmi bez ijednog zaposlenog\n30. juna 2020. u 14.29\nMislio sam da je ministar nedimović drugačiji, bolji i pošteniji, ali sam se, očigledno, prevario.


En Garde 20/21\nZbornik en garde 20/21 predstavlja rezultat dvodnevne manifestacije koja je održana 17. i 18. oktobra 2014. godine. Beogradski Centar za kulturnu dekontaminaciju i Fondacija Hajnrih Bel tragali su za odgovorom na pitanje „Šta dakle reći u godini sećanja 2014, i kako?“ Tri teme su okosnice programa, a time i zbornika: Avangardne prakse, Slike o ratu, Dimitrije Tucović.\nEvropa – sedamdeset godina nakon Drugog svetskog rata\nZbornik predstavlja prevod svih tekstova koji su izvorno objavljeni u Beton Internationalu br. 2, u martu 2015. godine, kao podlistak berlinskog Tageszeitunga.\nSedamdeset godina nakon završetka Drugog svetskog rata i istorijskog poraza fašizma, kako stoje stvari sa „nasleđem antifašizma“ u Evropi?\nPovratak u šezdeset osmu- 40 godina od protesta\nU ovoj publikaciji protagonisti 1968. u Brazilu, Poljskoj, Čehoslovačkoj, Rusiji, Nemačkoj, Južnoj Africi, Srbiji, Belgiji iznose svoje uspomene i ocenjuju tadašnje događaje iz današnje perspektive.\nPogled sa mog prozora: Lične priče Srba i Albanaca\nRazvoj demokratskih institucija u Srbiji - deset godina posle\nStudija nastala iz naučnog skupa koji je pod istim imenom održan na Fakultetu političkih nauka u Beogradu 4. i 5. oktobra 2010. godine.


Kolarov: "Najlakše je sada odustati od svega" - Sportske.net\nKolarov: "Najlakše je sada odustati od svega"\nLevi bek reprezentacije Srbije Aleksandar Kolarov smatra da se nakon teškog poraza od Danske mora verovati u čudo jer ne postoji način da se posle tri utakmice odustane od takmičenja.\nZamenik kapitena fudbalske reprezentacije Srbije Aleksandar Kolarov rekao je da se ekipa nalazi u teškoj situaciji posle poraza od Danske, ali da ne treba da odustane od plasmana na Evropsko prvenstvo.\n"Najlakše je sada odustati od svega. Teška je situacija, ali ne možemo da odustanemo, da ne igramo. Daćemo svoj maksimum, u fudbalu se nikad ne zna. Moramo da verujemo u čuda, pošto nam čuda uvek trebaju", rekao je Kolarov novinarima u Beogradu.\nSrbija je u petak doživela debakl pred praznim tribinama stadiona Partizana, pošto je posle vođstva izgubila sa 3:1 u svojoj trećoj utakmici Grupe I kvalifikacija za kontinentalni šampionat.\n"Izgubili smo utakmicu koju nije trebalo da izgubimo. Jeste teško, ali... Bilo je grešaka, nije bilo dobro, ali šta je tu je. Opet ponavljamo neke stvari, pričamo da treba bolje i treba to da pokažemo na terenu", kazao je Kolarov.\nOdbrambeni fudbaler Mančester Sitija zbog povrede nije nastupio protiv Danske, ali je bio uz ekipu.\n"Najlakše je gledati sa strane i komentarisati, mnogo je to teže uraditi na terenu, ali nismo igrali dobro, davali smo im prostor, imali su svoje šanse, iskoristili ih i zasluženo pobedili", ocenio je Kolarov.\nOn je dodao da će predstojeća prijateljska utakmica sa Grčkom, koja će se u utorak igrati na Kritu, dobro doći reprezentaciji Srbije u ovom trenutku.\nSrbija će u narednom kvalifikacionom susretu gostovati Portugalu u martu.


Crveni krst - MARSH online\nPočetna Vesti Društvo Crveni krst\nCrveni Krst je međunarodna, humanitarna organizacija sa sedištem u Ženevi. Na nivou svake države postoji samo jedno Nacionalno društvo koje se deli na gradske i opštinske organizacije itd. Uloga CK je da doprinese razvoju humanitarnih delatnosti društava, da koordiniše njihovim operacijama pomoći žrtvama prirodnih katastrofa (zemljotresi, poplave, požari…), te da se brine za izbjeglice izvan područja sukoba. Krajem 2005. Skupština Srbije usvojila je Zakon o Crvenom krstu, ova organizacija prošle godine dobila je novi Statut, koji je u skladu sa zakonom i novom ulogom Crvenog krsta Srbije kao nacionalnog društva.\nOd početka devedesetih godina prošlog veka do 2004. godine crveni krst Srbije je distribuirao 650.000 tona humanitarne pomoći međunarodnih donatora, a tih godina u Srbiji je bilo i do 700.000 izbeglica iz bivših jugoslovenskih republika. Početkom 2004. godine prestali su programi međunarode pomoći iako su potrebe u zemlji velike, jer na granici egzistencije u Srbiji živi više od 10 odsto stanovništva – nezaposleno je 30 odsto stanovištva, u Srbiji je oko 100.000 izbeglica iz Hrvatske i Bosne i Hercegovine i oko 200.000 raseljenih sa Kosova i Metohije.\nCrveni krst Srbije sada deluje kao nacionalno društvo čiji je kontinuitet međunarodnog priznanja potvrdio Međunarodni komitet Crvenog krsta u Ženevi 21. septembra 2006. godine. Čine ga dve pokrajinske organizacije, pet gradskih i 177 lokalnih organizacija. U toj humanitarnoj organizaciji zaposleno je oko 600 profesionalaca, a deluje oko 60.000 volontera uz čiju pomoć crveni krst realizuje 64 programa pomoći –\nPrethodna objava Oružje\nSledeća objava Dan advokature


RTS :: Đaci sami snabdeli biblioteku\nDruštvo Đaci sami snabdeli biblioteku\npetak, 12. apr 2013, 09:36 -> 10:19\nĐaci sami snabdeli biblioteku\nZbog malog fonda biblioteke OŠ "Dositej Obradović" u selu Volujcu kod Šapca, učenici sami rešavaju problem kroz akciju "Pokloni knjigu, obogati biblioteku". Kolektiv škole proširio akciju i na još 11 izdvojenih odeljenja u selima Pocerine.\nDa bi pročitali lektiru, učenici OŠ "Dositej Obradović" u selu Volujcu kod Šapca godinama se snalaze, jer je fond biblioteke zanemarljiv i smešten u samo 6 kvadratnih metara. Kako nadležne ustanove nemaju novca, odlučili su da sami reše problem.\nKristina Trifunović iz odeljenja VI 2 OŠ "Dositej Obradović" iz Volujca kaže da su do sada uspeli da sakupe oko 60 lektira i knjiga. Prema njenim rečima, motiv je da se pomogne biblioteci, jer je čitanje nešto lepo, obrazuje čoveka i bogati rečnik.\n"Ovo je najbolji način da deca nauče šta znači čitati i da razviju svoj govor, mozak i maštu", rekla je Jovana Vilotić iz odeljenja VI 1.\nSvesni važnosti lepih navika koje se formiraju u ranom detinjstvu, kolektiv škole proširio je akciju "Pokloni knjigu, obogati biblioteku" i na još 11 izdvojenih odeljenja u selima Pocerine.\nDirektorka OŠ "Dositej Obradović" Volujac Suzana Petrović ističe da deca nemaju prostora u biblioteci, iako dolaze da se druže i provode svoje vreme.\n(petak, 12. apr 2013, 15:07) - anonymous [neregistrovani]\nsvaka cast, ovo je pravi primer koji bi ostali trebali slediti.....


Međunarodni ''Sporto bir kup'' upotpunjuje sportski program 33. ''Dana piva'' | Zrenjanin\nMeđunarodni ''Sporto bir kup'' upotpunjuje sportski program 33. ''Dana piva''\n23. avgust 2018. 09:51:15\n“Sporto bir kup”, turnir u fudbalu za mlađe kategorije, po drugi put će se održati kao deo sportskog programa manifestacije “Dani piva”, trajaće od 27. do 31. avgusta i imaće međunarodni karakter, sa više od 1000 učesnika iz preko 50 ekipa, saopštili su danas organizatori na konferenciji za novinare održanoj u Gradskoj kući. Turnir su najavili pomoćnik gradonačelnika Zrenjanina Simo Salapura, koordinator trenera u FK “Sporto” Danilo Bjelica, fudbalski internacionalac i promoter turnira Marko Zorić, koordinator Kancelarije za mlade grada Zrenjanina Marko Miškeljin i Andrijana Marković, iz marketing službe kompanije “PerSu”, prijatelja turnira.\nEkipe će se takmičiti u kategorijama od U8 do U14, godišta dece rođene od 2004-2010. godine. U zavisnosti od uzrasta date su i posebne propozicije, a raspored će zavisiti od broja prijavljenih ekipa. Predviđene su posebne nagrade u sedam kategorija, kao i pehari i medalje za četiri prvoplasirane ekipe u generaciji. Učešće su do sada potvrdili i neki od poznatih prošlogodišnjih učesnika - domaći fudbalski klubovi Partizan, Čukarički, Vojvodina, Spartak, rumunski Kluž i Brašov, mađarski Vašaš.\nIstičući značaj ovakvih događaja u sportskom gradu kakav je Zrenjanin, pomoćnik gradonačelnika Simo Salapura rekao je da “Sporto bir kup” zavređuje svaku pažnju Grada Zrenjanina i da je njegovo drugo izdanje dobar signal da turnir polako prerasta u tradiciju.\n“U pitanju je okupljanje fudbalera različitih uzrasta, ne samo iz našeg grada i teritorije Srbije, već i iz zemalja u okruženju, a svi koji dođu predstavljaće i svoje gradove i svoje klubove i nadam se da će poneti najlepše utiske iz Zrenjanina. Značajno je istaći da se turnir održava na tri lokacije, što će dodatno promovisati naš grad i njegovu fudbalsku i sportsku infrastrukturu”, istakao je Salapura.\nDanilo Bjelica kazao je da je Grad Zrenjanin prepoznao i podržao ideju FK “Sporto” o organizovanju ovakvog turnira i zahvalio se na saradnji.\n“Važno je da smo na istom zadatku, da promovišemo grad i naše talentovane dečake na najbolji način, kroz jednu ovakvu sportsku manifestaciju. Dajemo priliku i šansu novim talentima da se afirmišu, ali i svoj ostaloj deci da se bave sportom, jer nije najvažnije osvajati trofeje”, naglasio je on.\nMeđu desetak promotera, naših sugrađana i poznatih fudbalskih imena, našao se i Marko Zorić koji je rekao da mu je drago što se našao u tom društvu i što je promoter ovog turnira. Istakao je da je i on, kao i svi njegovi prijatelji promoteri, fudbalsku karijeru počeo u Zrenjaninu, kao što je to slučaj sa decom koja će doći u naš grad i kojima će učešće na turniru mnogo značiti. Dodao je i da je to prilika za naš grad da se polako vrati na fudbalsku mapu naše zemlje i na mesto koje mu pripada i koje je nekad zauzimao.\nMarko Miškeljin rekao je da su se Omladinski klub i Kancelarija za mlade grada Zrenjanina rado odazvali pozivu organizatora i da će pomoći u logističkom smislu i kroz angažovanje volontera.\nPredstavnik sponzora, prijatelja turnira, Andrijana Marković, istakla je da je toj kompaniji čast i zadovoljstvo da bude deo ovakve manifestacije, ne samo iz razloga pomoći lokalnoj zajednici u kojoj posluju, već, pre svega, zbog promocije pravih i zdravih vrednosti kod najmlađeg uzrasta, učesnika turnira.\nPrijavljivanje ekipa za ovaj turnir završava se sutra, a turnir počinje u ponedeljak, 27. avgusta, na tri fudbalska terena u gradu i okolini: Gradskom stadionu u Karađorđevom parku, stadionu FK “Gradnulica” i stadionu FK “Mladost” u Lukićevu.


Radovi na postavljanju spomenika Gavrilu Principu su završeni, a predstavnici vlade i grada poručili su da se Beograd i Srbija odužuju čoveku i sanjaru, koji je slobodu stavio ispred svog života.\nRadove na postavljanju spomenika u Finansijskom parku, na uglu Nemanjine i Sarajevske, a koji je poklon Republike Srpske su obišli ministar za rad, zapošljavanje, boračka i socijalna pitanja Aleksandar Vulin i gradski menadžer Goran Vesić.\n“Ako postoji ličnost u srpskoj istoriji na čiju ulogu se ne može baciti senka i ne može se pitati zašto je nešto uradio i ne može se staviti ni najmanja sumnja u iskrenost i patriotizam onoga što je uradio, onda je to Gavrilo Princip”, rekao je Vulin.\nIstičući da će se Beograd, posle 101 godine, odužiti “jednom sanjaru i čoveku koji je stavio slobodu ispred svog života”, Vulin je rekao da je Princip najbolja personifikacija onoga što Srbija jeste – bezuslovna težnja za slobodom.\n“Srpski narod se može definisati jednom jedinom reči – sloboda. Gavrilo Princip jeste ta sloboda”, rekao je Vulin i dodao da 101 godinu kasnije zahvalna Srbija hoće da mu oda priznanje i da mu se oduži.\nTo je, kako je ocenio, promena odnosa prema našoj prošlosti, jer smo, ranije, zbog drugih često okretali glavu od sebe i svoje istorije i dopuštali da tuđi istoričari i kvalifikacije određuju srpsku istoriju.\n“To više nećemo jer ovo je naša istorija, naša sloboda i naš Gavrilo”, rekao je Vulin koji se zahvalio premijeru Aleksandru Vučiću na čiju inicijativu se postavlja spomenik, kao i Republici Srpskoj koja je pokazala koliko smo bliski i važni jedni drugima.\nCeremonija otvaranja spomenika će danas, prema Vulinovim rečima, biti veoma svečana, a obratiće se najviši državni zvaničnici.


Zašto je na istoku Srbije zavladala pomama za nekretninama, cene skočile 20 odsto - 08.02.2021, Sputnik Srbija\nPosle čitavog niza godina tavorenja, visokogradnja i tržište nekretnina u pirotskom kraju doživljavaju renesansu. 08.02.2021, Sputnik Srbija\nvesti, pirot, pirotski kraj\nCC0 / / Stambena zgrada u Pirotu\nNa atraktivnim lokacijama u gradu – poput Senjaka ili Zapadnog keja – „niču“ nove višespratnice u kojima su stanovi unapred rasprodati, a velika potražnja vlada i za kućama, pišu „Novosti“.\nStručnjaci i zaposleni u agencijama koje se bave prometom nekretnina podsećaju na to da je slična situacija zabeležena i pre bezmalo pola veka, kada je ovde izgrađen najveći broj stambenih zgrada i kada je Pirot, od balkanske kasabe, najednom doživeo preobražaj u savremeni grad, piše list.\nSada je, kažu, potražnja za nekretninama povećana i u selima, što se uglavnom objašnjava aktuelnom epidemiološkom situacijom, ali i povratkom penzionera iz drugih delova Srbije u zavičaj, iz kojeg su svojevremeno otišli u potrazi za boljim životom.\nInteresovanje je gotovo za trećinu veće nego prethodnih godina, pa su i cene „skočile“ za dvadesetak procenata. Kvadrat u novogradnji košta od 650 do 900 evra, dok se stariji stanovi mogu pazariti i za 400 evra, što važi i za kuće. Naravno, najveća je potražnja za novim stanovima u atraktivnim delovima grada, koji se rasprodaju još u fazi izgradnje.\nPirotska realnost je i to da u ovdašnjim selima i po okolnim izletištima ima mnogo donedavno gotovo zaboravljenih vikendica. I, ono što se do prošle godine moglo pazariti budzašto, sada ima svoju cenu, a veliki broj kupaca dolazi iz Beograda, Niša, čitave Vojvodine... Oni kupljene stanove ili vikendice uglavnom plaćaju gotovinom, pa su na ceni i čitava imanja na Staroj planini – u Dojkincima i Toplom dolu - zatim na obalama Zavojskog jezera, ili u okolini sela Vlasi, Sukovo, Temska... U Rudinju su se nedavno pojavili kupci iz – Pančeva.\nNačelnik Odeljenja za urbanizam, stambenu i komunalnu delatnost Bojan Pešić tvrdi da tržište nekretnina već godinama postepeno oživljava zato što je Pirot postao atraktivan grad - sa uređenom infrastrukturom, mnogobrojnim sportskim objektima, prelepom okolinom... nedaleko od Stare planine i Koridora 10. Kaže, samo tokom poslednje dve godine, ovde je izdato 15 dozvola za izgradnju stambenih zgrada sa oko 300 stanova, te 65 za izgradnju kuća, ili dogradnju već postojećih objekata.\nKako god bilo, u Pirot i okolinu se po ovom osnovu poslednjih godina „slilo“ oko 15 miliona evra. Istine radi, deo te sume je i prihod na ime eksproprijacije za izgradnju već pomenutog koridora.


Na adresu urednika Informativnog programa Bosanskohercegovačke radio-televizije (BHRT) sa sedištem u Sarajevu, Marku Radoji u roku od 24 časa stiglo je čak 320 pretnji smrću nakon što je, kako su tvrdile njegove kolege iz ove medijske kuće, "zabranio nošenje Srebreničkog cveta" 11. jula u programu.\n- Nisam zabranio nošenje "Cveta Srebrenice", već sam preporučio da ga voditelji ne nose, a svi naši novinari u živim uključenjima su nosili cvetove i voditelji su koristili cvetove. Nastojao sam da ispoštujem kodeks "Knjiga ponašanja i uputstava za javne servise" koje nama radi Bi-Bi-Si, a koji nalaže da pogotovo novinari u BiH, koja ima tešku istoriju i prošlost, nesređenu politiku i institucije, budu neutralni - kaže Radoja.\nRadoja naglašava da je svestan da je od svog dolaska u ovu medijsku kuću, kao prvi urednik Informativnog programa ikada iz Republike Srpske, konstantno u središtu tenzije koju "stvaraju parastrukture koje vladaju BHRT".\n- Na preporuku bezbednosnih struktura otišao sam na bolovanje, jer sam samo za 24 časa dobio više stotina pretnji smrću, uglavnom na službeni mejl - rekao je Radoja.\nUhapšen muškarac zbog pretnji policajcima u Kraljevu


KING ICT Srbija učestvovao na jubilarnoj 15-toj "YU INFO 2009" konferenciji\nKING ICT Srbija učestvovao na jubilarnoj 15-toj “YU INFO 2009” konferenciji – Personal magazin\nYU INFO je međunarodna konferencija koja je ove godine, po 15. put, okupila stručnjake iz različitih oblasti informaciono komunikacionih tehnologija (ICT) iz zemlje i inostranstva u najlepšem zimskom ambijentu planine…\nYU INFO je međunarodna konferencija koja je ove godine, po 15. put, okupila stručnjake iz različitih oblasti informaciono komunikacionih tehnologija (ICT) iz zemlje i inostranstva u najlepšem zimskom ambijentu planine Kopaonik.\nOve godine, više od 500 učesnika, ICT profesionalaca, istraživača i menadžera, kroz raznovrsne programske forme, moglo je da čuje iskustva najboljih i prošire svoju mrežu poslovnih kontakta. Pored Konferencije i kompanijskih prezentacjia rešenja, na programu je bilo i dve panel diskusije: Panel diskusija ICT lidera iz Srbije i Panel diskusija o mogućnostima i izazovima učestvovanja na EU projektima.\nKompanija King ICT je imala izuzetnu priliku da se kroz povezivanje u mrežu eksperata i druženje, predstavi sa novim proizvodima, rešenjima i trendovima iz oblasti ICT-a. KING ICT Srbija je učestvovao na konferenciji s prezentacijom g. Dušana Stojanovića, rukovodioca poslovne jedinice Infrastruktura.\nU prezentaciji, King ICT je predstavljen kao regionalni sistem integrator od poverenja, što je potkrepljeno konkretnim brojkama, imenima i podacima. Istaknuta je saradnja KING ICT-a s vodećim svetskim ICT kompanijama pa je predstavljen širok portfolio rešenja i usluga koje nudi.\nPoseban naglasak stavljen je na karakteristike i prednosti ECDL programa, međunarodno priznatog dokaza poznavanja informacionih tehnologija i znanja upotrebe računara. King ICT je razvio novi koncept korporativnog obrazovanja koji podrazumeva ECDL BOX inkorporiran sa osnovnim modelom e-obrazovanja zaposlenih. Za ovaj jedinstveni proizvod, King ICT je već dobio nagradu DISCOBOLOS Informatičkog saveza Srbije, za rezultate postignute u informatičkoj edukaciji.\nKING ICT Srbija učestvovao na jubilarnoj 15-toj “YU INFO 2009” konferenciji was last modified: March 19th, 2009 by Redakcija